type: legislation

text:
 AN COIMISIÚN EORPACH
 An Bhruiséil,25.12.2020
 COM(2020) 854 final
 2020/0380(COD)
 Togra le haghaidh
 RIALACHÁN Ó PHARLAIMINT NA hEORPA AGUS ÓN gCOMHAIRLE
 lena mbunaítear an Cúlchiste Coigeartaithe Brexit
 MEABHRÁN MÍNIÚCHÁIN
 1.COMHTHÉACS AN TOGRA
 •Forais agus cuspóirí an togra
 D’fhág Ríocht Aontaithe na Breataine Móire agus Thuaisceart Éireann (‘an Ríocht Aontaithe’) an tAontas Eorpach agus an Comhphobal Eorpach do Fhuinneamh Adamhach (‘Euratom’) – dá ngairtear in éindí ‘an tAontas’ anseo feasta – an 1 Feabhra 2020. Tháinig an Comhaontú um Tharraingt Siar
 1
 a tugadh i gcrích idir an tAontas agus an Ríocht Aontaithe i bhfeidhm ar an dáta sin, lena ndaingnítear imeacht rianúil na Ríochta Aontaithe, agus lena deimhneacht dhlíthiúil a sholáthar i dtaca le réimsí tábhachtacha lena n‐áirítear cearta na saoránach, an socrú airgeadais agus teorainn chrua ar oileán na hÉireann a sheachaint.
 Comhaontaíodh idirthréimhse, de réir an Chomhaontaithe um Tharraingt Siar, a mhairfidh go dtí an 31 Nollaig 2020 agus lena ráthófar coinníollacha ‘gnó mar is gnách’ do shaoránaigh, do thomhaltóirí, do ghnólachtaí, d’infheisteoirí, do mhic léinn agus do thaighdeoirí, mar shampla, san Aontas Eorpach agus sa Ríocht Aontaithe araon. Rinne an tAontas Eorpach agus an Ríocht Aontaithe creat nua caidrimh a chaibidliú, bunaithe ar an Dearbhú Polaitiúil a comhaontaíodh idir an tAontas Eorpach agus an Ríocht Aontaithe
 2
 .
 Gan beann ar chineál aon chomhaontaithe a bheidh ann amach anseo, cruthófar bacainní ar thrádáil earraí agus seirbhísí agus ar shoghluaisteacht trasteorann agus ar mhalartuithe nach raibh ann roimhe sin toisc nach mbeidh an Ríocht Aontaithe rannpháirteach a thuilleadh i mbeartais an Aontais ó dheireadh na hidirthréimhse. Beidh feidhm ag an méid seo sa dá threo, i.e. ón Ríocht Aontaithe go dtí an tAontas agus ón Aontas go dtí an Ríocht Aontaithe.
 Bunaithe ar na blianta fada de dhlúthchomhpháirtíocht laistigh den Aontas Eorpach, tá idirspleáchas eacnamaíoch, tráchtála agus sóisialta tábhachtach idir an Ríocht Aontaithe, ar thaobh amháin, agus Ballstáit an Aontais Eorpaigh, ar an taobh eile. D’ainneoin na mbeart ullmhachta atá curtha ar bun ag an gCoimisiún agus ag na Ballstáit araon, dá bhrí sin, ag deireadh na hidirthréimhse, beidh deacrachtaí ag go leor earnálacha eacnamaíocha agus gnólachtaí, go háirithe cuideachtaí a bhfuil neamhchosaint shuntasach acu ar an Ríocht Aontaithe, de dheasca rochtain éascaithe ar a margadh a chailleadh nó beidh caidreamh trádála agus eacnamaíoch níos casta ag baint leo ar bhealach eile. D’fhéadfadh caillteanais post a bheith mar thoradh air sin. Ina fhianaise sin, féadfaidh na Ballstáit cinneadh a dhéanamh chun cur i gcoinne an thionchair dhiúltaigh trí scéimeanna tacaíochta sonracha a thabhairt isteach chun cabhrú le réigiúin agus le gnólachtaí atá thíos leis an athrú a bhainistiú nó trí bhearta a thabhairt isteach chun cabhrú le leibhéil fostaíochta a chaomhnú. Is é earnáil an iascaigh ceann de na hearnálacha is mó a ndéanfaí dochar di mar thoradh ar an teorannú ar ghníomhaíochtaí iascaireachta.
 Déantar difear freisin d’údaráis riaracháin phoiblí na mBallstát toisc go raibh orthu bonneagar agus saoráidí breise a chur ar bun agus pearsanra breise a earcú. Mar shampla, i réimse an chustaim agus an chánachais indírigh, rinne roinnt riarachán náisiúnta infheistíochtaí suntasacha sa bhonneagar agus in acmhainní daonna, go príomha sna Ballstáit ina bhfuil na príomhphointí iontrála agus imeachta le haghaidh thrádáil an Aontais Eorpaigh leis an Ríocht Aontaithe. I réimse na rialuithe sláintíochta agus fíteashláintíochta, chuir na Ballstát Ionaid Chigireachta Teorainneacha nua ar bun nó chuir siad leis na hionaid sin atá ann cheana ag pointí iontrála agus imeachta as an Ríocht Aontaithe isteach san Aontas Eorpach. D’fhéadfadh sé go mbeadh ar na Ballstáit dlús a chur le bearta rialaithe ar muir agus ag calafoirt chun faireachán agus cigireacht bhreise a dhéanamh. Bhí ar údaráis riaracháin na mBallstát na rialacha maidir le deimhnithe agus údarú táirgí a eisiúint, ceanglais bunaíochta, lipéadú agus marcáil a oiriúnú, mar aon le bearta sonracha múscailte feasachta a bheartú agus a thabhairt cothrom le dáta maidir leis na hiarmhairtí a bheidh ag an tarraingt siar ar shaoránaigh agus ar ghnólachtaí.
 Tá na Ballstáit agus an tAontas Eorpach ag ullmhú go gníomhach don tarraingt siar i dtéarmaí polaitiúla agus eacnamaíocha araon ó tharla reifreann na Ríochta Aontaithe in 2016. Bhí bearta ullmhachta á gcur i bhfeidhm acu chun na héifeachtaí a d’fhéadfadh a bheith ag tarraingt siar na Ríochta Aontaithe as an Aontas ar na geallsealbhóirí go léir lena mbaineann a chur san áireamh. D’iarr an Coimisiún arís agus arís eile ar na gníomhaithe ábhartha uile na bearta is gá a dhéanamh chun an tionchar féideartha a sheachaint nó a laghdú. D’ainneoin na mbeart a rinneadh nó a beartaíodh, is staid nach raibh a leithéid cheana ann é tarraingt siar na Ríochta Aontaithe as an Aontas i gcás na mBallstát go léir a bhfuil gníomhaíocht shonrach, spriocdhírithe agus thapa de dhíth ina leith. Is cóir glacadh leis, de bharr an dlúthchaidreamh eacnamaíoch agus trádála a forbraíodh leis na Ballstáit le linn na 47 bliain de bhallraíocht na Ríochta Aontaithe san Aontas Eorpach, beidh difear níos mó ag an tarraingt siar ar roinnt Ballstát, réigiún agus earnálacha agus meastar go mbeidh caillteanais eacnamaíocha agus airgeadais ann nach féidir a chainníochtú go fóill. Is dócha go mbeidh tionchar suntasach ag na gníomhaíochtaí breise sin ar chaiteachas poiblí, go háirithe go gearrthéarmach agus ar na Ballstáit agus na réigiúin sin a bhfuil tionchar ar leith acu orthu, agus, dá bhrí sin, beidh géarghá le cistiú poiblí breise chun na hiarmhairtí sin a fhritháireamh, go háirithe sna chéad bhlianta tar éis na tarraingthe siar.
 Dá bhrí sin, déantar foráil leis na conclúidí ón gComhairle Eorpach, a comhaontaíodh ag an gcruinniú speisialta a bhí aici idir an 17 agus an 21 Iúil 2020, maidir le Cúlchiste Coigeartaithe nua speisialta Brexit a bhunú (an ‘Cúlchiste’) laistigh d’ionstraimí speisialta lasmuigh d’uasteorainneacha buiséid an Aontais Eorpaigh den chreat airgeadais ilbhliantúil ‘chun cur i gcoinne iarmhairtí díobhálacha agus neamhthuartha sna Ballstáit agus sna hearnálacha is mó atá buailte’
 3
 . D’iarr an Chomhairle Eorpach ar an gCoimisiún togra a thíolacadh.
 Leis an gCúlchiste arna bhunú faoin Rialachán seo, cuirfear tacaíocht ar fáil do na Ballstáit, do réigiúin agus d’earnálacha, go háirithe na cinn is mó atá buailte ag na hiarmhairtí díobhálacha a bheidh ag tarraingt siar na Ríochta Aontaithe as an Aontas, agus sa tslí sin chun an tionchar ar an gcomhtháthú eacnamaíoch, sóisialta agus críochach a mhaolú. Leis an gCúlchiste, cuirfear ranníocaíochtaí airgeadais ar fáil chun an caiteachas poiblí breise arna thabhú ag na Ballstáit a chumhdach ina iomláine nó i bpáirt, go háirithe iad siúd is mó atá ag brath ar thrádáil agus ar chaidreamh eacnamaíoch leis an Ríocht Aontaithe, le haghaidh bearta a bhaineann go díreach leis an tarraingt siar. Comhlánaítear uirlisí eile atá ar fáil faoi Next Generation EU agus an chéad bhuiséad fadtéarmach eile de chuid an Aontais Eorpaigh leis an gCúlchiste.
 •Comhsheasmhacht le forálacha beartais atá sa réimse beartais cheana agus le beartais eile de chuid an Aontais Eorpaigh
 Beidh an Cúlchiste comhlántach agus áirithítear leis sineirgí le cláir agus ionstraimí cistiúcháin eile de chuid an Aontais. Díreofar níos mó ar aghaidh a thabhairt ar éifeachtaí na géarchéime de bharr COVID-19 agus tabharfar tacaíocht do gheilleagair na mBallstát chun go mbeidh siad níos athléimní, níos inbhuanaithe agus níos ullmhaithe don todhchaí, déanfar sin leis an gcreat airgeadais ilbhliantúil 2021-2027, NextGenerationEU agus cláir a ngabhann leo lena n‐áirítear an Cúnamh Téarnaimh don Chomhtháthú agus do Chríocha na hEorpa (REACT-EU) faoi na cistí struchtúracha agus comhtháthaithe, ciste den bheartais chomhtháthaithe ó 2020 ar aghaidh, an Ciste um Aistriú Cóir, an tSaoráid Téarnaimh agus Athléimneachta agus InvestEU. Díreoidh an Cúlchiste a chuid acmhainní go sonrach agus go heisiach ar éifeacht dhíreach an teagmhais shonraigh nach raibh a leithéid cheana ann de tharraingt siar na Ríochta Aontaithe as an Aontas, rud a laghdóidh a tionchar i dtéarmaí comhtháthaithe chríochaigh.
 Tá taithí sheanbhunaithe Chiste Dlúthpháirtíochta an Aontais Eorpaigh
 4
 ina spreagadh freisin don ionstraim atá beartaithe.
 Níl aon ionstraim ann faoi láthair lena gcuirtear tacaíocht airgeadais ar fáil do na Ballstáit a bhfuil baint sonrach agus díreach acu leis na hiarmhairtí eacnamaíocha agus sóisialta a bheidh ag tarraingt siar na Ríochta Aontaithe as an Aontas.
 Tá an togra mar chuid den ullmhúchán do dheireadh na hidirthréimhse idir an Ríocht Aontaithe agus an tAontas. Leis an togra sin, cuirtear leis an obair atá déanta ag institiúidí an Aontais Eorpaigh agus ag na Ballstáit, agus comhlánaítear an obair sin, i gcomhthéacs na mbeart ullmhachta a dhéantar faoi bheartais an Aontais faoi seach le linn na caibidlíochta faoi Airteagal 50 CAE agus le linn obair fhor-rochtana an Choimisiúin chun a áirithiú go mbeidh riaracháin náisiúnta na mBallstát ullamh do dheireadh na hidirthréimhse. Cuirtear san áireamh, ina struchtúr, an staid nach raibh a leithéid cheana ann do na Ballstáit, a uathúlacht agus an gá atá acu freagairt go tapa agus go solúbtha do na dúshláin nuair a thagann chun cinn ina ngeilleagair.
 2.BUNÚS DLÍ, COIMHDEACHT AGUS COMHRÉIREACHT
 •Bunús dlí
 Tá an togra seo bunaithe ar Airteagal 175 agus Airteagal 322 den Chonradh ar Fheidhmiú an Aontais Eorpaigh (CFAE).
 In Airteagal 174 CFAE foráiltear go ndéanfaidh an tAontas a chuid gníomhaíochtaí a fhorbairt agus a shaothrú ar mhaithe lena chomhtháthú eacnamaíoch, sóisialta agus críochach a neartú, chun a fhorbairt chomhchuí i gcoitinne a chur ar aghaidh.
 Tá an ceart chun gníomhú agus an sprioc sin á saothrú cumhdaithe sa tríú mír d’Airteagal 175 CFAE ina leagtar amach, más léir gur gá gníomhaíochtaí sonracha lasmuigh de na Cistí agus gan dochar do na bearta arna gcinneadh faoi chuimsiú bheartais eile an Aontais, féadfaidh Parlaimint na hEorpa agus an Chomhairle ag gníomhú dóibh i gcomhréir leis an ngnáthnós imeachta reachtach agus tar éis dul i gcomhairle le Coiste Eacnamaíoch agus Sóisialta na hEorpa agus le Coiste na Réigiún na gníomhaíochtaí sin a ghlacadh.
 Foráiltear leis an togra seo, i gcomhréir leis an tríú mír d’Airteagal 175 CFAE, go ndírítear leis an gCúlchiste ar chomhtháthú eacnamaíoch, sóisialta agus críochach a fheabhsú trí thacaíocht airgeadais a chur ar fáil do na Ballstáit, do na réigiúin agus do na hearnálacha is mó atá buailte chun déileáil le hiarmhairtí díobhálacha tharraingt siar na Ríochta Aontaithe as an Aontais agus, dá bhrí sin, áiritheofar dlúthpháirtíocht an Aontais agus neartófar athléimneacht.
 Tá an togra bunaithe freisin ar Airteagal 322 CFAE toisc go bhfuil rialacha sonracha maidir le tabhairt anonn ann de mhaolú ar phrionsabal na bliantúlachta a leagtar amach i Rialachán (AE, Euratom) 2018/1046 ó Pharlaimint na hEorpa agus ón gComhairle (an ‘Rialachán Airgeadais’)
 5
 .
 •Coimhdeacht agus comhréireacht
 I gcomhréir le hAirteagal 4(2) CFAE, tá inniúlacht roinnte ag an Aontas leis na Ballstáit i réimse an chomhtháthaithe eacnamaíoch, shóisialta agus chríochaigh mar aon le gnéithe áirithe den bheartas sóisialta. Le cistiú na ngníomhaíochtaí atá beartaithe tríd an Rialachán atá beartaithe i gcomhréir le prionsabail na bainistíochta atá comhroinnte, urramaíonn sé prionsabal an bhreisluacha Eorpaigh agus prionsabal na coimhdeachta. Tá cistiú ó bhuiséad an Aontais dírithe ar ghníomhaíochtaí nach féidir leis na Ballstáit na cuspóirí a bhaint amach go leordhóthanach leo féin, agus i gcás ina mbeadh luach breise ag baint le hidirghabháil an Aontais i gcomparáid le gníomhaíocht na mBallstát amháin.
 I bhfianaise an mhéid atá thuasluaite, ba cheart don Chúlchiste arna bhunú leis an Rialachán tacaíocht a thabhairt do na Ballstáit chun na hiarmhairtí díobhálacha a thagann as tarraingt siar na Ríochta Aontaithe as an Aontas a chomhrac. Is é a chuspóir foriomlán, dá bhrí sin, comhtháthú a fheabhsú, trí bhearta lenar féidir tionchar eacnamaíoch, sóisialta agus críochach an tarraingt siar ar gheilleagair na mBallstát a mhaolú agus chun leibhéil fostaíochta a chosaint.
 Thairis sin, tá léiriú eile ar phrionsabal na coimhdeachta freisin sa mhéid go gcuirfear an Cúlchiste chun feidhme faoi bhainistíocht atá comhroinnte. Níl na hidirghníomhuithe faoi bhainistíocht dhíreach ag an gCoimisiún Eorpach, ach ina ionad sin cuireann sé chun feidhme iad i gcomhar leis na Ballstáit. Dá bhrí sin, tá gníomhaíocht an Aontais teoranta don mhéid is gá chun cuspóirí an Aontais a bhaint amach, mar atá leagtha síos sna Conarthaí. I gcomhréir le prionsabal na coimhdeachta, sainítear leis critéir incháilitheachta soiléire maidir leis an gCúlchiste a shlógadh agus soláthraíonn sé solúbthacht ina úsáid atá i gcomhréir leis an gcás uathúil.
 Comhlíonann an togra prionsabal na comhréireachta toisc nach dtéann sé thar an méid is lú is gá chun an cuspóir atá sonraithe a bhaint amach ar leibhéal na hEorpa ná thar an méid is gá chuige sin.
 •An rogha ionstraime
 Tá sé beartaithe ionstraim nua a chruthú toisc nach féidir le gníomhaíochtaí aonair na mBallstát na spriocanna a thuairiscítear sna ranna roimhe seo a bhaint amach go leordhóthanach. Faoin mbeartas comhtháthaithe, is é Rialachán ó Pharlaimint na hEorpa agus ón gComhairle an ionstraim a roghnaíodh i gcomhréir leis an ngnáthnós imeachta reachtach mar a leagtar amach in Airteagal 175(3) CFAE, lena n‐áirithítear cóir chomhionann na mBallstát. Tá taithí sheanbhunaithe Chiste Dlúthpháirtíochta an Aontais Eorpaigh agus an beartas comhtháthaithe ina spreagadh don ionstraim atá beartaithe, agus ag an am céanna cuirtear iad in oiriúint do na himthosca nua agus don chuspóir atá ann cur i gcoinne éifeachtaí tharraingt siar na Ríochta Aontaithe as an Aontas Eorpach.
 3.TORTHAÍ AR MHEASTÓIREACHTAÍ EX POST, AR CHOMHAIRLIÚCHÁIN LEIS NA PÁIRTITHE LEASMHARA AGUS AR MHEASÚNUITHE TIONCHAIR
 •Meastóireachtaí ex post/seiceálacha oiriúnachta ar an reachtaíocht atá ann cheana
 Tá sé dodhéanta meastóireacht ex post a dhéanamh ar thionchar na reachtaíochta atá ann cheana ná oiriúnacht na reachtaíochta sin a sheiceáil toisc nach ann do reachtaíocht den sórt sin ná d’fhasach den sórt sin.
 •Comhairliúcháin leis na páirtithe leasmhara
 Mar gheall ar a phráinní a bhí sé an togra a ullmhú ionas go bhféadfaidh na comhreachtóirí é a ghlacadh in am, níorbh fhéidir comhairliúchán le páirtithe leasmhara a dhéanamh. Agus an togra seo á ullmhú, áfach, tionóladh sraith cruinnithe le hionadaithe ó raon leathan Ballstát.
 •Measúnú tionchair
 Ós togra práinneach é an togra, ní dhearnadh aon mheasúnú tionchair. Leis an togra, cuirtear san áireamh anailísí eacnamaíocha a rinneadh le déanaí, lena n‐áirítear réamhaisnéis eacnamaíoch fhómhar 2020 an Choimisiúin agus taighde an Bhainc Cheannais Eorpaigh.
 4.IMPLEACHTAÍ BUISÉADACHA
 Foráiltear le hAirteagal 10 de Rialachán (AE, Euratom) 2020/2093
 6
 ón gComhairle gur EUR 5 000 000 000 i bpraghsanna 2018 a bheidh i méid foriomlán an Chúlchiste.
 Is é EUR 5 370 994 000 i bpraghsanna reatha a bheidh sna hacmhainní uasta chun an Cúlchiste a chur chun feidhme, a bheidh le maoiniú mar ionstraim speisialta lasmuigh d’uasteorainneacha buiséid an Aontais Eorpaigh den Chreat Airgeadais Ilbhliantúil. Leithdháilfear agus eisíocfar EUR 4 244 832 000 in 2021 i bhfoirm réamh-mhaoinithe. Leithdháilfear agus eisíocfar an EUR 1 126 162 000 atá fágtha in 2024 le haghaidh ranníocaíochtaí breise i gcomhréir le forálacha an togra reatha.
 De mhaolú ar fhorálacha Airteagal 12(4) den Rialachán Airgeadais, moltar forálacha sonracha maidir le leithreasuithe a thabhairt anonn go huathoibríoch mar gheall ar shaintréithe an Chúlchiste. Agus is é is dóichí go mbeidh an chuid is mó d’iarmhairtí díobhálacha tharraingt siar na Ríochta Aontaithe as an Aontas ann sa chéad bhliain nó sna chéad bhlianta tar éis na tarraingthe siar, féadfar éifeachtaí a bheith ar réigiúin, ar earnálacha nó ar Bhallstáit áirithe sna blianta ina dhiaidh sin. Chun a thionchar a uasmhéadú agus chun conclúidí ón gComhairle Eorpach
 7
 a chur i ngníomh go hiomlán, conclúidí lena bhforáiltear do mhéid foriomlán EUR 5 billiún a bheidh ar fáil i bpraghsanna 2018 gan teorainn ama, is gá dá bhrí sin foráil a dhéanamh maidir leis an gCúlchiste a iontráil mar fhoráil sa bhuiséad, a bhfuil tabhairt anonn uathoibríoch leithreasuithe gealltanais agus íocaíochtaí go dtí 2025 aici.
 Ina theannta sin, moltar forálacha sonracha maidir le tréimhse thagartha shaincheaptha mar gheall ar chineál sonrach an Chúlchiste agus an tréimhse cur chun feidhme atá sách gearr. I bhfianaise go maolaítear na rioscaí do bhuiséad an Aontais leis an gceanglas go mbunódh na Ballstáit córas daingean bainistithe agus rialaithe ag an tráth céanna, tá údar maith le maolú ón oibleagáid na doiciméid dá dtagraítear i mír 5, mír 6 agus mír 7 d’Airteagal 63 den Rialachán Airgeadais a thíolacadh i mí Feabhra nó i mí an Mhárta gach bliain.
 5.EILIMINTÍ EILE
 •Infheictheacht agus socruithe tuairiscithe
 Beidh socruithe sonracha tuairiscithe i bhfeidhm maidir leis an ranníocaíocht as an gCúlchiste. Beidh ar na Ballstáit ar fad tuarascáil cur chun feidhme a chur isteach faoin 30 Meán Fómhair 2023 ina sonrófar na gníomhaíochtaí a dtugtar tacaíocht dóibh agus an caiteachas arna thabhú agus arna íoc le linn na tréimhse incháilitheachta chomh maith leis na luachanna a bhaineann le tacar táscairí aschuir. Beidh ar na Ballstáit infheictheacht agus trédhearcacht na n‐idirghabhálacha agus na dtairbhithe a áirithiú freisin. Déanfaidh an Coimisiún meastóireacht lena scrúdófar éifeachtacht, éifeachtúlacht, ábharthacht, comhsheasmhacht agus breisluach an Aontais Eorpaigh maidir leis an gCúlchiste. I ndiaidh dó measúnú a dhéanamh ar an leithdháileadh deiridh agus cinntí a dhéanamh ina leith, cuirfidh an Coimisiún tuarascáil chuimsitheach faoi ghníomhaíocht an Chúlchiste faoi bhráid Pharlaimint na hEorpa agus na Comhairle faoin 30 Meitheamh 2027.
 •Míniúchán mionsonraithe ar fhorálacha sonracha an togra
 Raon feidhme
 Bunaítear an Cúlchiste Coigeartaithe Brexit leis an Rialachán seo. Leis an gCúlchiste, tabharfar ranníocaíochtaí airgeadais do na Ballstáit chun cur i gcoinne iarmhairtí díobhálacha sna Ballstáit agus ar fud réigiún agus earnálacha, go háirithe sna cinn is mó atá buailte ag tarraingt siar na Ríochta Aontaithe as an Aontas, agus é mar chuspóir aige sin an tionchar ar an gcomhtháthú eacnamaíoch, sóisialta agus críochach a mhaolú.
 Incháilitheacht
 Beidh tréimhse incháilitheachta do chaiteachas poiblí díreach ón 1 Iúil 2020 go dtí an 31 Nollaig 2022. Tá liosta cuimsitheach neamheisiach sa Rialachán de chineálacha caiteachais incháilithe le haghaidh bearta a bhunú go sonrach, lena n‐áirítear bearta le haghaidh réigiún, limistéar, gnólachtaí, earnálacha agus pobal áitiúil a ndéanann an tarraingt siar dochar dóibh. Sainítear sa Rialachán freisin cineálacha áirithe caiteachais nach bhfuil incháilithe.
 Bainistíocht airgeadais
 Cumhdófar leis an gCúlchiste gach Ballstát agus déanfar é a ghníomhachtú in dhá bhabhta leithdháiltí – an chéad cheann in 2021 i bhfoirm réamh-mhaoinithe shubstaintiúil, agus an dara ceann in 2024 mar íocaíocht de ranníocaíocht bhreise as an gCúlchiste. Chun na críche sin, cuirfidh an Coimisiún san áireamh an úsáid a bhaintear as an réamh-mhaoiniú agus as an gcaiteachas incháilithe foriomlán a nglacann an Coimisiún leis a sháraíonn méid an réamh-mhaoinithe agus 0.06 % d’ollioncam náisiúnta 2021 araon. Leagfaidh an Coimisiún amach na méideanna ábhartha maidir le leithdháileadh an réamh-mhaoinithe trí bhíthin gníomh cur chun feidhme nach áireofar, i bhfianaise na eisceachtúlachta, neamhchinnteacht leibhéal an tionchair agus an ghá atá le freagairt tapa ó na Ballstáit, tuairisc ar na gníomhaíochtaí atá le maoiniú mar atá leagtha síos in Airteagal 110(2) den Rialachán Airgeadais.
 Modh leithdháilte don réamh-mhaoiniú
 Beidh an modh leithdháilte don réamh-mhaoiniú bunaithe ar staidreamh oifigiúil atá iontaofa agus inchomparáide. Cuirfear san áireamh leo a thábhachtaí atá an trádáil leis an Ríocht Aontaithe agus a thábhachtaí atá an t‐iascach i limistéar eacnamaíoch eisiach na Ríochta Aontaithe. Cuirtear an modh leithdháilte don réamh-mhaoiniú in Iarscríbhinn I a ghabhann leis an Rialachán ar bun d’fhonn trédhearcacht iomlán a áirithiú.
 Iarratais ar ranníocaíocht airgeadais as an gCúlchiste a chur isteach
 Beidh ar na Ballstáit iarratais a chur isteach (tá foirm le fáil in Iarscríbhinn II den Rialachán) ar ranníocaíochta as an gCúlchiste faoin 30 Meán Fómhair 2023, iarratas ina sonrófar an fhaisnéis faoin gcaiteachas poiblí iomlán arna thabhú agus arna íoc ag an mBallstát ón 1 Iúil 2020 go dtí an 31 Nollaig 2022. Tabharfar tuairisc san iarratas seo freisin ar an gcaoi ar baineadh úsáid as an réamh-mhaoiniú. Is údar cuí iad cineál sonrach na hionstraime agus an tréimhse cur chun feidhme sách gearr le tréimhse thagartha shaincheaptha a bhunú agus leis an gceanglas maidir le hiarratas aonair in 2023. I bhfianaise go maolaítear na rioscaí do bhuiséad an Aontais leis an gceanglas go mbunódh na Ballstáit córas daingean bainistithe agus rialaithe ag an tráth céanna, tá údar maith le maolú ón oibleagáid na doiciméid dá dtagraítear i mír 5, mír 6 agus mír 7 d’Airteagal 63 den Rialachán Airgeadais a thíolacadh i mí Feabhra nó i mí an Mhárta gach bliain.
 Beidh tuarascáil ar chur chun feidhme ag gabháil leis an iarratas, tuarascáil ina sonrófar, i measc nithe eile, na bearta a rinneadh chun cur i gcoinne iarmhairtí díobhálacha tharraingt siar na Ríochta Aontaithe as an Aontas, agus an chaoi ar cuireadh chun feidhme iad, dearbhú bainistithe agus tuairim iniúchóireachta neamhspleách a chumhdaíonn tréimhse thagartha an Chúlchiste.
 Measúnú ag an gCoimisiún ar na hiarratais ar ranníocaíocht airgeadais, imréiteach an réamh-mhaoinithe agus ríomh na méideanna breise
 Tráth a chuirfidh na Ballstáit iarratais isteach ar ranníocaíocht airgeadais faoin spriocdháta aonair an 30 Meán Fómhair 2023, déanfaidh an Coimisiún measúnú ar na hiarratais i bpacáiste, lena ráthófar go gcaithfear go cothrom le gach Ballstát agus lena n‐áiritheofar comhsheasmhacht sa mheastóireacht. Breathnóidh an Coimisiún go háirithe ar incháilitheacht agus ar chruinneas an chaiteachais a dhearbhaítear, an nasc atá aige le deireadh na hidirthréimhse agus a éifeachtaí eacnamaíocha, agus na bearta arna gcur i bhfeidhm chun maoiniú dúbailte a sheachaint chomh maith leis na doiciméid tacaíochta (an tuarascáil cur chun feidhme, an dearbhú bainistithe agus an tuarascáil iniúchóireachta neamhspleách). Agus iarratais ar ranníocaíocht airgeadais as an gCúlchiste á measúnú, déanfaidh an Coimisiún an réamh-mhaoiniú a íocadh a imréiteach, agus na méideanna nár baineadh úsáid astu a aisghabháil. I gcás ina sáraíonn an caiteachas a nglactar leo mar chaiteachas incháilithe an méid arna íoc i réamh-mhaoiniú agus 0.06 % d’ollioncam náisiúnta 2021, féadfar méideanna breise as an gCúlchiste a íoc chun rannchuidiú leis na méideanna a sháraíonn an dá mhéid, laistigh de theorainneacha na n‐acmhainní airgeadais atá ar fáil. Féadfar úsáid a bhaint as na méideanna arna n‐aisghabháil nó arna dtabhairt anonn ón réamh-mhaoiniú chun caiteachas breise ó na Ballstáit a aisíoc, ar choinníoll go bhfuil éileamh ann.
 Bainistíocht agus rialú
 Cuirfear an buiséad arna leithdháileadh ar an gCúlchiste chun feidhme faoi bhainistíocht atá comhroinnte leis na Ballstáit, lena ráthófar go n‐urramófar ina n‐iomláine prionsabal na bainistíochta fónta airgeadais, prionsabal na trédhearcachta agus prionsabal an neamh-idirdhealaithe agus an easpa coinbhleachta leasa. Beidh ar na Ballstáit, go háirithe, córas bainistithe agus rialaithe a bhunú agus comhlachtaí a ainmniú a bheidh freagrach as bainistiú an Chúlchiste agus comhlacht iniúchóireachta neamhspleách. Leagtar amach go soiléir sa Rialachán freagrachtaí na mBallstát agus sraith íosta riachtanas do na comhlachtaí atá freagrach as bainistiú, rialú agus iniúchadh na ranníocaíochta airgeadais faoin gCúlchiste. Beidh ar na Ballstáit córais a chur i bhfeidhm arb é is aidhm dóibh aon neamhrialtachtaí, lena n‐áirítear calaois, a chosc, a bhrath agus déileáil go héifeachtach leo.
 Ba cheart do na Ballstáit fógra a thabhairt don Choimisiún maidir le céannacht na gcomhlachtaí arna n‐ainmniú agus céannacht an chomhlachta lena n‐íocfar an réamh-mhaoiniú, agus ba cheart dóibh a dheimhniú gur dréachtaíodh tuairiscí na gcóras, laistigh de thrí mhí ó theacht i bhfeidhm an Rialacháin seo.
 D’fhéadfadh na Ballstáit, ar chúiseanna simpliúcháin, úsáid a bhaint as comhlachtaí agus córais ainmnithe atá ann cheana agus a bunaíodh chun críocha bhainistiú agus rialú mhaoiniú an bheartais chomhtháthaithe nó Chiste Dlúthpháirtíochta an Aontais Eorpaigh.
 Déanfaidh an Coimisiún gníomhaíochtaí iomchuí lena áirithiú go gcosnófar leasanna airgeadais an Aontais, lena n‐áirítear ceartuithe airgeadais.
 2020/0380 (COD)
 Togra le haghaidh
 RIALACHÁN Ó PHARLAIMINT NA hEORPA AGUS ÓN gCOMHAIRLE
 lena mbunaítear an Cúlchiste Coigeartaithe Brexit
 TÁ PARLAIMINT NA hEORPA AGUS COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an Aontais Eorpaigh, agus go háirithe an tríú mír d’Airteagal 175 agus Airteagal 322(1)(a) de,
 Ag féachaint don togra ón gCoimisiún Eorpach,
 Tar éis dóibh an dréachtghníomh reachtach a chur chuig na parlaimintí náisiúnta,
 Ag féachaint don tuairim ó Choiste Eacnamaíoch agus Sóisialta na hEorpa
 8
 ,
 Ag féachaint don tuairim ó Choiste na Réigiún
 9
 ,
 Ag féachaint don tuairim ó Chúirt Iniúchóirí na hEorpa
 10
 ,
 Ag gníomhú dóibh i gcomhréir leis an ngnáthnós imeachta reachtach,
 De bharr an mhéid seo a leanas:
 (1)An 1 Feabhra 2020, d’fhág Ríocht Aontaithe na Breataine Móire agus Thuaisceart Éireann (‘an Ríocht Aontaithe’) an tAontas Eorpach agus an Comhphobal Eorpach do Fhuinneamh Adamhach (‘Euratom’) – dá ngairtear in éindí ‘an tAontas’ anseo feasta, agus cuireadh tús le hidirthréimhse. Comhaontaíodh an tréimhse ama theoranta sin mar chuid den Chomhaontú um Tharraingt Siar
 11
 , agus mairfidh sí go dtí an 31 Nollaig 2020. Le linn na hidirthréimhse, chuir an tAontas agus an Ríocht Aontaithe tús le caibidlíocht fhoirmiúil maidir lena gcaidreamh amach anseo.
 (2)Tar éis dheireadh na hidirthréimhse, cuirfear i bhfeidhm bacainní ar thrádáil agus ar mhalartuithe trasteorann idir an tAontas agus an Ríocht Aontaithe. Tá coinne leis go mbeidh iarmhairtí fairsinge agus forleathana ann do ghnólachtaí, saoránaigh agus údaráis riaracháin phoiblí. Ní féidir na hiarmhairtí sin a sheachaint agus ní mór do pháirtithe leasmhara a áirithiú go bhfuil siad ullmhaithe dóibh.
 (3)Tá an tAontas tiomanta an tionchar eacnamaíoch a bheidh ag tarraingt siar na Ríochta Aontaithe as an Aontas a mhaolú agus dlúthpháirtíocht leis na Ballstáit uile a léiriú, go háirithe na Ballstáit is mó atá buailte ag na cúinsí eisceachtúla seo.
 (4)Ba cheart Cúlchiste Coigeartaithe Brexit (an ‘Cúlchiste’) a bhunú d’fhonn tacaíocht a sholáthar chun iarmhairtí diúltacha sna Ballstáit agus ar fud réigiún agus earnálacha a chomhrac, go háirithe sna cinn is mó atá buailte ag tarraingt siar na Ríochta Aontaithe as an Aontas, agus, ar an gcaoi sin, an tionchar gaolmhar ar an gcomhtháthú eacnamaíoch, sóisialta agus críochach a mhaolú. Ba cheart dó cuid den chaiteachas poiblí breise a thabhóidh na Ballstáit a chumhdach le haghaidh bearta a ghlactar go sonrach chun na hiarmhairtí sin a mhaolú, nó é a chumhdach ina iomláine.
 (5)Chun tacú leis an gcomhtháthú eacnamaíoch, sóisialta agus críochach, is iomchuí go ndíreoidh na Ballstáit, agus bearta tacaíochta á gceapadh acu, ar na réigiúin, na ceantair agus na pobail áitiúla go háirithe, lena n‐áirítear na cinn atá ag brath ar ghníomhaíochtaí iascaireachta in uiscí na Ríochta Aontaithe, na cinn ar dócha go mbeidh an tionchar is diúltaí orthu mar gheall ar tharraingt siar na Ríochta Aontaithe. D’fhéadfadh sé go mbeadh ar na Ballstáit bearta sonracha a ghlacadh chun tacú le gnólachtaí agus le hearnálacha eacnamaíocha a ndearna an tarraingt siar dochar dóibh. Dá bhrí sin, is iomchuí liosta neamh-uileghabhálach a sholáthar de na cineálacha beart is dóichí a ghnóthóidh an cuspóir sin.
 (6)An tráth céanna, tá sé tábhachtach aon eisceacht ón tacaíocht a chuireann an Cúlchiste ar fáil a shonrú go soiléir. Ba cheart don Chúlchiste an cháin bhreisluacha a eisiamh ón tacaíocht toisc gur ioncam Bhallstáit atá inti, rud fhritháiríonn an costas gaolmhar a bhaineann le buiséad an Bhallstáit. Chun úsáid na n‐acmhainní teoranta a dhíriú ar an mbealach is éifeachtúla, an cúnamh teicniúil a úsáideann na comhlachtaí atá freagrach as cur chun feidhme an Chúlchiste, níor cheart an cúnamh sin a bheith incháilithe do thacaíocht ón gCúlchiste. I gcomhréir leis an gcur chuige ginearálta i leith beartas comhtháthaithe, níor cheart tacaíocht a thabhairt do chaiteachas a bhaineann le hathshocruithe ná do chaiteachas atá i gcoinne aon dlí de chuid an Aontais nó aon dlí náisiúnta is infheidhme.
 (7)Chun aird a thabhairt ar thionchar láithreach na n‐iarmhairtí diúltacha a eascraíonn as tarraingt siar na Ríocht Aontaithe as an Aontas sna Ballstáit gona ngeilleagair mar aon leis an ngá le bearta maolaithe a ghlacadh roimh dheireadh na hidirthréimhse de réir mar is iomchuí, ba cheart don idirthréimhse incháilitheachta le haghaidh chur chun feidhme na mbeart sin, ba cheart dó tosú ón 1 Iúil 2020 agus feidhm a bheith aige ar feadh tréimhse theoranta 30 mí.
 (8)Is gá a shonrú maidir leis an mbuiséad a leithdháilfear ar an gCúlchiste, ba cheart don Choimisiún é a chur chun feidhme faoi bhainistíocht atá comhroinnte leis na Ballstáit de réir bhrí Rialachán (AE, Euratom) 2018/1046 ó Pharlaimint na hEorpa agus ón gComhairle
 12
 (an ‘Rialachán Airgeadais’). Is iomchuí, dá bhrí sin, na prionsabail agus na hoibleagáidí sonracha a chinneadh ar cheart do na Ballstáit iad a urramú, go háirithe prionsabail na bainistíochta fónta airgeadais, trédhearcachta agus neamh-idirdhealaithe, agus easpa coinbhleachta leasa.
 (9)Tá feidhm ag rialacha airgeadais cothrománacha arna nglacadh ag Parlaimint na hEorpa agus ag an gComhairle ar bhonn Airteagal 322 den Chonradh ar Fheidhmiú an Aontais Eorpaigh (CFAE) maidir leis an Rialachán seo. Leagtar na rialacha sin síos sa Rialachán Airgeadais agus is iad a chinneann, go háirithe, an nós imeachta le haghaidh an buiséad a bhunú agus a chur chun feidhme agus foráiltear iontu maidir le seiceálacha ar fhreagracht na ngníomhaithe airgeadais. Baineann na rialacha arna nglacadh ar bhonn Airteagal 322 CFAE freisin le córas ginearálta coinníollachta chun buiséad an Aontais a chosaint.
 (10)Ar mhaithe le bainistíocht fhónta airgeadais, ba cheart rialacha sonracha a leagan síos i ndáil le gealltanais bhuiséadacha, íocaíochtaí, tabhairt anonn agus aisghabháil an Chúlchiste. Agus urraim á tabhairt don phrionsabal maidir le buiséad an Aontais a shocrú ar bhonn bliantúil, ba cheart don Rialachán seo foráil a dhéanamh maidir le deiseanna chun cistí nár úsáideadh a thabhairt anonn thar na cistí a leagtar amach sa Rialachán Airgeadais, agus sa chaoi sin, an leas is fearr is féidir a bhaint as acmhainneacht an Chúlchiste chun aghaidh a thabhairt ar na hiarmhairtí diúltacha do na Ballstáit gona ngeilleagair a eascraíonn as tarraingt siar na Ríocht Aontaithe as an Aontas.
 (11)Chun go mbeidh na Ballstáit in ann acmhainní breise a chur in úsáid agus chun na hacmhainní airgeadais is leor chun bearta a chur chun feidhme faoin gCúlchiste a áirithiú, ba cheart méid suntasach de a eisíoc mar réamh-mhaoiniú in 2021. Leis an modh dáileacháin, ba cheart tábhacht na trádála leis an Ríocht Aontaithe a chur san áireamh mar aon le tábhacht an iascaigh i limistéar eacnamaíoch eisiach na Ríochta Aontaithe, bunaithe ar staitisticí oifigiúla iontaofa. I bhfianaise uathúlacht tharraingt siar na Ríochta Aontaithe as an Aontas agus na héiginnteachta maidir le príomhghnéithe an chaidrimh idir an Ríocht Aontaithe agus an tAontas tar éis dheireadh na hidirthréimhse, is deacair tuar a dhéanamh ar na bearta a mbeidh ar na Ballstáit a ghlacadh go gasta chun éifeachtaí na tarraingthe siar a chomhrac. Dá bhrí sin, is iomchuí solúbthacht a dheonú do na Ballstáit agus cead a thabhairt don Choimisiún go háirithe an cinneadh airgeadais a ghlacadh lena gcuirfear an réamh-mhaoiniú ar fáil gan an oibleagáid de bhun Airteagal 110(2) an Rialacháin Airgeadais a bheith ann maidir le tuairisc a dhéanamh ar na bearta nithiúla atá le maoiniú.
 (12)Roimh íocadh an réamh-mhaoinithe, ba cheart do na Ballstáit fógra a thabhairt don Choimisiún maidir le céannacht na gcomhlachtaí arna n‐ainmniú agus céannacht an chomhlachta lena n‐íocfar an réamh-mhaoiniú, agus ba cheart dóibh a dheimhniú gur dréachtaíodh tuairiscí ar na córais agus é sin a dhéanamh laistigh de thrí mhí ó theacht i bhfeidhm an Rialacháin seo.
 (13)Chun cóir chomhionann na mBallstát uile a áirithiú, ba cheart sprioc-am aonair amháin a bheith ann do na Ballstáit uile chun iarratais ar ranníocaíocht airgeadais as an gCúlchiste a thíolacadh. Mar gheall ar ghné shonrach na hionstraime agus an tréimhse chur chun feidhme a bheith measartha gearr, tá údar maith le tréimhse shaincheaptha thagartha a shocrú, rud a fhágann go mbeadh sé díréireach ceanglas a chur ar na Ballstáit na doiciméid is gá de réir mhíreanna 5, 6 agus 7 d’Airteagal 63 den Rialachán Airgeadais a sholáthar ar bhonn bliantúil. Toisc go maolaítear, an tráth céanna, na rioscaí do bhuiséad an Aontais leis an gceanglas ar na Ballstáit córas daingean bainistithe agus rialaithe a bhunú, tá údar maith le maolú ón oibleagáid maidir leis na doiciméid is gá a thíolacadh i mí Feabhra nó i mí an Mhárta gach bliain. Chun go mbeidh an Coimisiún in ann a sheiceáil an bhfuil an ranníocaíocht as an gCúlchiste á húsáid mar is ceart, ba ceart ceangal a bheith ar na Ballstáit, mar chuid den iarratas, tuarascálacha ar chur chun feidhme a sholáthar ina gcuirtear tuilleadh sonraí ar fáil maidir leis na gníomhaíochtaí atá le maoiniú mar aon le dearbhú bainistithe agus tuairim ó chomhlacht iniúchóireachta neamhspleách arna tarraingt suas i gcomhréir le caighdeáin iniúchóireachta a nglactar leo go hidirnáisiúnta.
 (14)De bhun mhíreanna 22 agus 23 de Chomhaontú Idirinstitiúideach an 13 Aibreán 2016
 13
 maidir le Reachtóireacht Níos Fearr, is gá meastóireacht a dhéanamh ar an gCúlchiste ar bhonn faisnéis arna bailiú trí cheanglais faireacháin shonracha, agus ró-rialáil agus ualach riaracháin, ar na Ballstáit go háirithe, á seachaint san am céanna. Ar na ceanglais sin, ba cheart a áireamh, i gcás inarb iomchuí, táscairí intomhaiste mar bhonn chun meastóireacht a dhéanamh ar an gCúlchiste.
 (15)Chun cóir chomhionann na mBallstát uile agus comhsheasmhacht i meastóireacht na n‐iarratas a áirithiú, ba cheart don Choimisiún measúnú a dhéanamh ar na hiarratais i bpacáiste. Ba cheart dó féachaint go háirithe ar incháilitheacht agus ar chruinneas an chaiteachais arna dhearbhú, an nasc díreach idir an caiteachas agus na bearta a ghlactar chun aghaidh a thabhairt ar iarmhairtí na tarraingthe siar, agus ar na bearta arna gcur i bhfeidhm ag an mBallstát lena mbaineann chun maoiniú dúbailte a sheachaint. Tar éis don Choimisiún measúnú a dhéanamh ar na hiarratais ar ranníocaíocht airgeadais as an gCúlchiste, ba cheart dó an réamh-mhaoiniú arna íoc a imréiteach, agus na méideanna nár úsáideadh a aisghabháil. Chun tacaíocht a dhíriú ar na Ballstáit is mó atá buailte ag an tarraingt siar, an caiteachas arna ghlacadh mar chaiteachas incháilithe ag an gCoimisiún sa Bhallstát lena mbaineann, i gcás ina sáraíonn an caiteachas sin an méid a íocadh mar réamh-mhaoiniú agus 0.06 % d’Ollioncam Náisiúnta (OIN) ainmniúil an Bhallstáit sin le haghaidh 2021, ba cheart go mbeifí in ann leithdháileadh breise as an gCúlchiste a cheadú don Bhallstát sin laistigh de theorainneacha na n‐acmhainní airgeadais atá ar fáil. I bhfianaise mhéid an tsuaite eacnamaíoch a bhfuil coinne leis, ba cheart foráil a dhéanamh maidir leis an deis úsáid a bhaint as na méideanna arna n‐aisghabháil ón réamh-mhaoiniú chun caiteachas breise na mBallstát a aisíoc.
 (16)Chun dea-fheidhmiú an bhainistithe comhroinnte a áirithiú, ba cheart do na Ballstáit córas bainistithe agus rialaithe a bhunú, agus ba cheart dóibh na comhlachtaí atá freagrach as bainistiú an Chúlchiste a ainmniú agus fógra a thabhairt don Choimisiún fúthu mar aon le comhlacht iniúchóireachta neamhspleách ar leithligh. Féadfaidh na Ballstáit, ar chúiseanna simpliúcháin, úsáid a bhaint as comhlachtaí arna n‐ainmniú agus córais atá ann cheana agus a bunaíodh chun maoiniú an bheartais chomhtháthaithe nó Chiste Dlúthpháirtíochta an Aontais Eorpaigh a bhainistiú agus a rialú. Is gá na freagrachtaí atá ar na Ballstáit a shonrú agus na ceanglais shonracha atá ar na comhlachtaí arna n‐ainmniú a leagan síos.
 (17)I gcomhréir leis an Rialachán Airgeadais, le Rialachán (CE, Euratom) Uimh. 2988/95 ón gComhairle
 14
 , le Rialachán (Euratom, CE) Uimh. 2185/96 ón gComhairle
 15
 agus le Rialachán (AE) 2017/1939 ón gComhairle
 16
 , ba cheart leasanna airgeadais an Aontais a chosaint trí bhearta comhréireacha, lena n‐áirítear neamhrialtachtaí agus calaois a chosc, a bhrath, a cheartú agus a fhiosrú, agus na cistí a cailleadh, a íocadh go mícheart nó a úsáideadh go mícheart a aisghabháil, agus, i gcás inarb iomchuí, smachtbhanna riaracháin a fhorchur. Go háirithe, i gcomhréir le Rialachán (AE, Euratom) Uimh. 883/2013 ó Pharlaimint na hEorpa agus ón gComhairle
 17
 agus Rialachán (Euratom, CE) Uimh. 2185/96, féadfaidh an Oifig Eorpach Frith-Chalaoise (OLAF) imscrúduithe riaracháin a dhéanamh, lena n‐áirítear seiceálacha agus cigireachtaí ar an láthair, d’fhonn a chinneadh ar tharla calaois, éilliú nó aon ghníomhaíocht neamhdhleathach eile a dhéanfadh difear do leasanna airgeadais an Aontais. I gcomhréir le Rialachán (AE) 2017/1939, féadfaidh Oifig an Ionchúisitheora Phoiblí Eorpaigh (OIPE) calaois agus ciontaí coiriúla eile a fhiosrú agus a ionchúiseamh, calaois agus ciontaí a dhéanfadh difear do leasanna airgeadais an Aontais, faoi mar a fhoráiltear i dTreoir (AE) 2017/1371 ó Pharlaimint na hEorpa agus ón gComhairle
 18
 . I gcomhréir leis an Rialachán Airgeadais, ní mór d’aon duine nó d’aon eintiteas a fhaigheann cistí ón Aontas comhoibriú go hiomlán i gcosaint leasanna airgeadais an Aontais, agus na cearta agus an rochtain is gá a thabhairt don Choimisiún, do OLAF, do OIPE agus do Chúirt Iniúchóirí na hEorpa, agus ní mór dó a áirithiú gur i gcás aon tríú páirtí a bheidh páirteach i gcur chun feidhme cistí de chuid an Aontais, go gcuirfidh sé cearta coibhéiseacha ar fáil.
 (18)Ba cheart do na Ballstáit feasacht a mhéadú maidir le ranníocaíocht an Aontais as an gCúlchiste agus ba cheart dóibh an pobal a chur ar an eolas dá réir ós rud é go bhfuil gníomhaíochtaí trédhearcachta, cumarsáide agus infheictheachta ríthábhachtach chun go mbeadh gníomhaíochtaí an Aontais infheicthe ag an bpobal. Ba cheart na gníomhaíochtaí sin a bheith bunaithe ar fhaisnéis chruinn agus nuashonraithe.
 (19)Chun trédhearcacht maidir le húsáid ranníocaíocht an Aontais a fheabhsú, ba cheart don Choimisiún tuarascáil chríochnaitheach a sholáthar do Pharlaimint na hEorpa agus don Chomhairle maidir le cur chun feidhme an Chúlchiste.
 (20)Chun coinníollacha aonfhoirmeacha a áirithiú maidir leis na hacmhainní airgeadais atá ar fáil do gach Ballstát a leagan amach, ba cheart cumhachtaí cur chun feidhme a thabhairt don Choimisiún.
 (21)Chuathas i gcomhairle leis an Maoirseoir Eorpach ar Chosaint Sonraí i gcomhréir le hAirteagal 42 de Rialachán (AE) Uimh. 2018/1725 ó Pharlaimint na hEorpa agus ón gComhairle
 19
 agus thug sé tuairim maidir le [....
 20
 ].
 (22)Is iad is cuspóirí don Rialachán seo comhtháthú eacnamaíoch, sóisialta agus críochach a choinneáil ar bun agus uirlis dlúthpháirtíochta a chur ar fáil do na Ballstáit agus iad ag láimhseáil iarmhairtí tharraingt siar na Ríochta Aontaithe as an Aontas, rud a dhéanann difear don Aontas ina iomláine, cé go bhfuil leibhéil éagsúla déine ar fud réigiúin agus earnálacha. Ní féidir leis na Ballstáit astu féin na cuspóirí sin a bhaint amach go leordhóthanach agus, mar thoradh ar scála agus tionchair na gníomhaíochta, is fearr is féidir iad a bhaint amach ar leibhéal an Aontais. Dá bhrí sin, féadfaidh an tAontas bearta a ghlacadh, i gcomhréir le prionsabal na coimhdeachta a leagtar amach in Airteagal 5 den Chonradh ar an Aontas Eorpach. I gcomhréir le prionsabal na comhréireachta a leagtar amach san Airteagal sin, ní théann an Rialachán seo thar a bhfuil riachtanach chun an cuspóir sin a ghnóthú.
 (23)Chun na bearta dá bhforáiltear a chur i bhfeidhm go pras, ba cheart don Rialachán seo teacht i bhfeidhm mar ábhar práinne,
 TAR ÉIS AN RIALACHÁN SEO A GHLACADH:
 Caibidil I
 Forálacha ginearálta
 Airteagal 1
 Ábhar
 1.Bunaítear an Cúlchiste Coigeartaithe Brexit (an ‘Cúlchiste’) leis an Rialachán seo.
 2.Leis an Rialachán, leagtar síos cuspóirí an Chúlchiste, a acmhainní, foirmeacha cistiúcháin ón Aontas agus rialacha maidir le cur chun feidhme an Chúlchiste, lena n‐áirítear maidir le hincháilitheacht an chaiteachais, bainistiú agus rialú, agus bainistiú airgeadais.
 Airteagal 2
 Sainmhínithe
 Chun críocha an Rialacháin seo, beidh feidhm ag na sainmhínithe seo a leanas:
 (1)ciallaíonn ‘tréimhse thagartha’ an tréimhse thagartha dá dtagraítear in Airteagal 63(5), pointe (a), den Rialachán Airgeadais, a mhairfidh idir an 1 Iúil 2020 agus an 31 Nollaig 2022;
 (2)ciallaíonn ‘dlí is infheidhme’ dlí an Aontais agus an dlí náisiúnta i ndáil lena chur i bhfeidhm;
 (3)ciallaíonn ‘neamhrialtacht’ aon chás ina sáraítear foráil dhlí an Aontais nó an dlí náisiúnta, a bhaineann lena chur i bhfeidhm, ar sárú é a bheidh mar thoradh ar ghníomh nó ar fhaillí a dhéanann aon eintiteas poiblí nó príobháideach a bhfuil baint aige le cur chun feidhme an Chúlchiste, lena n‐áirítear údaráis na mBallstát, a bhfuil sé d’éifeacht aige, nó a mbeadh sé d’éifeacht aige, dochar a dhéanamh do bhuiséad ginearálta an Aontais trí ábhar caiteachais gan údar maith a ghearradh ar bhuiséad ginearálta an Aontais;
 (4)ciallaíonn ‘ráta earráidí iomlán’ suim na n‐earráidí arna sainaithint sa sampla, arna roinnt ar an daonra iniúchóireachta;
 (5)ciallaíonn ‘ráta earráidí iarmharach’ an ráta earráidí iomlán lúide na ceartuithe airgeadais arna gcur i bhfeidhm ag an mBallstát agus atá ceaptha chun na rioscaí a laghdú, na rioscaí arna sainaithint ag an gcomhlacht iniúchóireachta neamhspleách ina iniúchtaí ar bhearta airgeadais, arna roinnt ar an gcaiteachas atá le cumhdach leis an ranníocaíocht airgeadais as an gCúlchiste;
 (6)Ciallaíonn ‘athshocrú’ aistriú na gníomhaíochta céanna nó comhchosúla, nó cuid di, de réir bhrí Airteagal 2(61a) de Rialachán (AE) Uimh. 651/2014
 21
 ón gCoimisiún.
 Airteagal 3
 Cuspóirí
 Leis an gCúlchiste, cuirfear tacaíocht ar fáil chun na hiarmhairtí diúltacha a eascraíonn as tarraingt siar na Ríochta Aontaithe as an Aontas sna Ballstáit agus ar fud réigiún agus earnálacha a chomhrac, go háirithe sna cinn is mó atá buailte ag an tarraingt siar sin, agus chun an tionchar gaolmhar ar an gcomhtháthú eacnamaíoch, sóisialta agus críochach a mhaolú.
 Airteagal 4
 Raon feidhme geografach agus acmhainní don Chúlchiste
 1.Beidh gach Ballstát incháilithe do thacaíocht as an gCúlchiste.
 2.Is é EUR 5 370 994 000 i bpraghsanna reatha a bheidh sna hacmhainní uasta don Chúlchiste.
 3.Déanfar na hacmhainní dá dtagraítear i mír 2 a leithdháileadh mar a leanas:
 (a)cuirfear méid réamh-mhaoinithe EUR 4 244 832 000 ar fáil in 2021 i gcomhréir le hAirteagal 8;
 (b)cuirfear méideanna breise de EUR 1 126 162 000 ar fáil in 2024 i gcomhréir le hAirteagal 11.
 Déanfar na méideanna dá dtagraítear i bpointe (a) den chéad fhomhír den mhír seo a mheas mar réamh-mhaoiniú de réir bhrí Airteagal 115(2), pointe (b)(i), den Rialachán Airgeadais.
 Caibidil II
 Incháilitheacht
 Airteagal 5
 Incháilitheacht
 1.Ní thacóidh an ranníocaíocht airgeadais as an gCúlchiste ach leis an gcaiteachas poiblí a bhaineann go díreach le bearta a ghlac na Ballstáit go sonrach chun rannchuidiú leis na cuspóirí dá dtagraítear in Airteagal 3, agus féadfar na nithe seo a leanas a chumhdach léi go háirithe:
 (a)bearta chun cúnamh a thabhairt do ghnólachtaí agus do phobail áitiúla a ndéanann an tarraingt siar dochar dóibh;
 (b)bearta chun tacú leis na hearnálacha eacnamaíocha is mó atá buailte;
 (c)bearta chun tacú le gnólachtaí agus pobail áitiúla atá ag brath ar ghníomhaíochtaí iascaireachta in uiscí na Ríochta Aontaithe;
 (d)bearta chun tacú le fostaíocht trí scéimeanna oibre gearr-ama, athsciliú agus oiliúint in earnálacha atá buailte;
 (e)bearta chun feidhmiú rialuithe teorann, custaim, sláintíocha agus fiteashláintíocha, slándála agus iascaigh a áirithiú, mar aon le bailiú cánach indírí lena n‐áirítear pearsanra agus bonneagar breise;
 (f)bearta chun córais lena ndeimhnítear agus lena n‐údaraítear táirgí a éascú, chun cuidiú le ceanglais bhunaíochta a chomhlíonadh, chun lipéadú agus marcáil a éascú, mar shampla le haghaidh sábháilteachta, agus caighdeáin sláinte agus chomhshaoil, agus chun cuidiú le haitheantas frithpháirteach;
 (g)bearta le haghaidh cumarsáide, faisnéise agus méadú feasachta i measc saoránachagus gnólachtaí maidir leis na hathruithe a eascraíonn as an tarraingt siar a dhéanfaidh difear dá gcearta agus dá n‐oibleagáidí.
 2.Beidh caiteachas incháilithe má thabhaítear é agus má íoctar é le linn na tréimhse tagartha le haghaidh bearta a ghlacfar sa Bhallstát lena mbaineann nó chun tairbhe an Bhallstáit lena mbaineann.
 3.Agus bearta tacaíochta á gceapadh, cuirfidh na Ballstáit san áireamh tionchar éagsúil tharraingt siar na Ríochta Aontaithe as an Aontas ar réigiúin éagsúla agus ar phobail áitiúla éagsúla agus díreoidh siad tacaíocht ón gCúlchiste orthu sin is mó atá buailte, de réir mar is iomchuí.
 4.Comhlíonfaidh na bearta dá dtagraítear i mír 1 an dlí is infheidhme.
 5.Féadfaidh bearta atá incháilithe faoi mhír 1 tacaíocht a fháil ó chláir agus ó ionstraimí eile de chuid an Aontais ar choinníoll nach gcumhdaíonn an tacaíocht sin an costas céanna.
 6.An ranníocaíocht as an gCúlchiste le gníomhaíocht a chuimsigh infheistíocht i mbonneagar nó infheistíocht tháirgiúil, déanfaidh an Ballstát an ranníocaíocht sin a aisíoc más rud é, laistigh de chúig bliana ón íocaíocht chríochnaitheach le faighteoirí na ranníocaíochta airgeadais nó laistigh den tréimhse ama a leagtar amach sna rialacha maidir le státchabhair, i gcás inarb infheidhme, go ngabhfaidh an ghníomhaíocht faoi aon cheann de na nithe seo a leanas:
 (a)scor nó aistriú gníomhaíochta táirgiúla lasmuigh den Bhallstát ina bhfuair sé tacaíocht;
 (b)athrú ar úinéireacht ítime bonneagair a thabharfaidh buntáiste míchuí do ghnóthas nó do chomhlacht poiblí;
 (c)athrú substaintiúil a dhéanfaidh difear dá cineál, dá cuspóirí nó dá coinníollacha cur chun feidhme a mbainfí an bonn óna bhunchuspóirí.
 Féadfaidh an Ballstát na teorainneacha ama a leagtar amach sa chéad fhomhír a laghdú go dtí trí bliana i gcásanna a bhaineann le hinfheistíochtaí nó poist arna gcruthú ag fiontair bheaga agus mheánmhéide a choinneáil ar bun.
 Ní bheidh feidhm ag an mír sin maidir le haon ghníomhaíocht ina ndéanfar gníomhaíocht tháirgiúil a scor de thoradh féimheacht neamhchalaoiseach.
 Airteagal 6
 Eisiamh ó thacaíocht
 Ní thacóidh an Cúlchiste leis an méid seo a leanas:
 (a)cáin bhreisluacha;
 (b)cúnamh teicniúil maidir le bainistiú, faireachán, faisnéis agus cumarsáid, réiteach gearán, agus rialú agus iniúchadh an Chúlchiste;
 (c)caiteachas a thacaíonn le hathshocrú mar atá sainmhínithe in Airteagal 2(6);
 (d)caiteachas a thacaíonn le hathshocrú i gcomhréir le hAirteagal 14(16) de Rialachán (AE) Uimh. 651/2014 ón gCoimisiún, i gcás inarb ionann ranníocaíocht as an gCúlchiste agus státchabhair.
 Caibidil III
 Bainistiú airgeadais
 Airteagal 7
 Cur chun feidhme agus foirmeacha cistiúcháin ón Aontas
 1.Cuirfear chun feidhme an ranníocaíocht airgeadais as an gCúlchiste le Ballstát faoi chuimsiú an bhainistithe comhroinnte i gcomhréir le hAirteagal 63 den Rialachán Airgeadais.
 2.Bainfidh na Ballstáit úsáid as an ranníocaíocht as an gCúlchiste chun na bearta dá dtagraítear in Airteagal 5 a chur chun feidhme chun foirmeacha neamh-iníoctha tacaíochta a sholáthar. Beidh ranníocaíocht an Aontais i bhfoirm aisíocaíochta costas incháilithe a thabhaigh agus a d’íoc na Ballstáit go hiarbhír agus na bearta á gcur chun feidhme acu.
 3.Déanfar gealltanais agus íocaíochtaí faoin Rialachán seo faoi réir cistiú a bheith ar fáil.
 4.De mhaolú ar mhíreanna 5, 6 agus 7 d’Airteagal 63 den Rialachán Airgeadais, déanfar na doiciméid dá dtagraítear sna forálacha sin a thíolacadh uair amháin, de bhun Airteagal 10 den Rialachán seo.
 5.De mhaolú ar Airteagal 12 den Rialachán Airgeadais, tabharfar anonn go huathoibríoch leithreasuithe gealltanais agus íocaíochtaí nár úsáideadh faoin Rialachán seo agus féadfar iad a úsáid go dtí an 31 Nollaig 2025. Is sa bhliain airgeadais ina dhiaidh sin a ídeofar na leithreasuithe a tugadh anonn i dtús báire.
 Airteagal 8
 Réamh-mhaoiniú
 1.Leagtar amach in Iarscríbhinn I na critéir leithdháilte don réamh-mhaoiniú atá le híoc ag an gCoimisiún leis na Ballstáit.
 2.Faoi réir an fhaisnéis is gá faoi Airteagal 13(1), pointe (d) den Rialachán seo a fháil, déanfaidh an Coimisiún, trí bhíthin gníomh cur chun feidhme, miondealú na n‐acmhainní dá dtagraítear in Airteagal 4(3)(a) den Rialachán seo a leagan amach in aghaidh an Bhallstáit. Is éard a bheidh sa ghníomh cur chun feidhme sin cinneadh airgeadais de réir bhrí Airteagal 110(1) den Rialachán Airgeadais agus an gealltanas dlíthiúil de réir bhrí an Rialacháin sin. De mhaolú ar Airteagal 110(2) den Rialachán Airgeadais, ní áireofar tuairisc ar na gníomhartha atá le maoiniú sa chinneadh airgeadais sin.
 3.Íocfaidh an Coimisiún an réamh-mhaoiniú laistigh de 60 lá ó dháta glactha an ghnímh cur chun feidhme dá dtagraítear i mír 2. Déanfar é a imréiteach i gcomhréir le hAirteagal 11.
 4.Tabharfar anonn agus bainfear úsáid as méideanna a leithdháiltear ach nach n‐íoctar mar réamh-mhaoiniú le haghaidh íocaíochtaí breise de bhun Airteagal 11(3).
 Airteagal 9
 Iarratais ar ranníocaíocht airgeadais as an gCúlchiste a thíolacadh
 1.Déanfaidh na Ballstáit iarratas ar ranníocaíocht airgeadais as an gCúlchiste a chur faoi bhráid an Choimisiúin faoin 30 Meán Fómhair 2023. Déanfaidh an Coimisiún measúnú ar an iarratas sin agus suífidh sé an bhfuil méideanna breise dlite do na Ballstáit nó ar cheart aon mhéid a aisghabháil ó na Ballstáit i gcomhréir le hAirteagal 11.
 2.I gcás nach gcuireann Ballstát iarratas ar ranníocaíocht airgeadais as an gCúlchiste faoi bhráid an Choimisiúin faoin 30 Meán Fómhair 2023, aisghabhfaidh an Coimisiún an méid iomlán a íocadh mar réamh-mhaoiniú leis an mBallstát sin.
 Airteagal 10
 Ábhar an iarratais ar ranníocaíocht airgeadais
 1.Bunófar an t‐iarratas ar an teimpléad a leagtar amach in Iarscríbhinn II. Áireofar san iarratas faisnéis maidir leis an gcaiteachas poiblí iomlán arna thabhú agus arna íoc ag na Ballstáit agus maidir le luachanna na dtáscairí aschuir le haghaidh na mbeart a dtacaíodh leo. I dteannta leis sin beidh na doiciméid dá dtagraítear i míreanna 5, 6 agus 7 d’Airteagal 63 den Rialachán Airgeadais mar aon le tuarascáil ar chur chun feidhme.
 2.Beidh an méid seo a leanas san áireamh sa tuarascáil ar chur chun feidhme le haghaidh an Chúlchiste:
 (a)tuairisc ar thionchar tharraingt siar na Ríochta Aontaithe as an Aontas i dtéarmaí eacnamaíocha agus sóisialta lena n‐áirítear sainaithint na réigiún, limistéar agus na n‐earnálacha is mó atá buailte;
 (b)tuairisc ar na bearta a rinneadh chun freagairt ar na hiarmhairtí díobhálacha a eascraíonn as tarraingt siar na Ríochta Aontaithe as an Aontas, a mhéid a mhaolaigh na bearta sin an tionchar réigiúnach agus earnálach dá dtagraítear i bpointe (a), agus an chaoi ar cuireadh chun feidhme iad;
 (c)réasúnú incháilitheachta an chaiteachais arna thabhú agus arna íoc agus an nasc díreach atá aige le tarraingt siar na Ríochta Aontaithe as an Aontas;
 (d)tuairisc ar na bearta a glacadh chun cistiú dúbailte a sheachaint agus comhlántacht le hionstraimí eile de chuid an Aontais agus cistiú náisiúnta a áirithiú;
 (e)tuairisc ar rannchuidiú na mbeart le maolú ar an athrú aeráide agus le hoiriúnú don athrú sin.
 3.Leagfar amach san achoimre dá dtagraítear in Airteagal 63(5), pointe (b), den Rialachán Airgeadais an ráta earráidí iomlán agus an ráta earráidí iarmharach maidir leis an gcaiteachas arna iontráil san iarratas a chuirtear faoi bhráid an Choimisiúin, mar thoradh ar na gníomhaíochtaí ceartaitheacha a cuireadh chun feidhme.
 Airteagal 11
 Imréiteach an réamh-mhaoinithe agus ríomh na méideanna breise atá dlite do na Ballstáit
 1.Déanfaidh an Coimisiún measúnú ar an iarratas dá dtagraítear in Airteagal 10 agus deimhneoidh sé dó féin gur cruinn, iomlán agus fíor é an t‐iarratas. Agus an ranníocaíocht airgeadais as an gCúlchiste atá dlite don Bhallstát á ríomh aige, déanfaidh an Coimisiún a eisiamh ó mhaoiniú an Aontais an caiteachas sin ar bhearta a cuireadh i bhfeidhm nó a ndearnadh eisíocaíochtaí ina leith i gcás ina sháraigh an caiteachas sin an dlí is infheidhme.
 2.Bunaithe ar an measúnú, déanfaidh an Coimisiún, trí bhíthin gníomh cur chun feidhme, an méid a leanas a leagan síos:
 (a)méid iomlán an chaiteachais phoiblí incháilithe (an ‘méid glactha’);
 (b)cibé acu an bhfuil méideanna breise dlite don Bhallstát nó nach bhfuil, i gcomhréir le mír 3, nó cibé acu an gá na méideanna sin a aisghabháil nó nach gá, de bhun mhír 5.
 3.I gcás ina sáraíonn an méid glactha méid an réamh-mhaoinithe agus 0.06 % d’ollioncam náisiúnta 2021 an Bhallstáit lena mbaineann araon, beidh méid breise le híoc ag an mBallstát sin ón leithdháileadh dá dtagraítear in Airteagal 4(3), pointe (b), agus ó aon mhéid a tugadh anonn de bhun Airteagal 8(4).
 I gcás den sórt sin, íocfaidh an Coimisiún an fuílleach os cionn an réamh-mhaoinithe arna íoc leis an mBallstát lena mbaineann nó 0.06 % d’ollioncam náisiúnta 2021, cibé acu is mó.
 I gcás ina sáraíonn suim na méideanna breise le haghaidh na mBallstát uile na hacmhainní atá ar fáil de réir Airteagal 4(3), pointe (b), na méideanna breise a ríomhtar de bhun na chéad fhomhíre den mhír seo, déanfar na ranníocaíochtaí as an gCúlchiste a laghdú go comhréireach.
 4.Maidir leis na méideanna breise atá dlite de bhun mhír 3 den Airteagal sin, is éard a bheidh sa ghníomh cur chun feidhme dá dtagraítear i mír 2 den Airteagal seo cinneadh airgeadais de réir bhrí Airteagal 110(1) den Rialachán Airgeadais agus an gealltanas dlíthiúil de réir bhrí an Rialacháin sin.
 5.Déanfaidh an Coimisiún an réamh-mhaoiniú a imréiteach agus íocfaidh sé aon mhéid breise atá dlite laistigh de 60 lá ó ghlacadh an ghnímh cur chun feidhme dá dtagraítear i mír 2.
 6.I gcás ina bhfuil an méid glactha níos ísle ná an réamh-mhaoiniú le haghaidh an Bhallstáit lena mbaineann, déanfar an fuílleach a aisghabháil i gcomhréir leis an Rialachán Airgeadais agus go háirithe Cuid I, Caibidil 6, Ranna 3, 4 agus 5 de. Caithfear leis na méideanna arna n‐aisghabháil mar ioncam sannta inmheánach i gcomhréir le hAirteagal 21(3), pointe (b), den Rialachán Airgeadais agus, i gcás ina bhfuil feidhm ag an tríú fomhír de mhír 3 den Airteagal seo, bainfear úsáid astu chun méadú comhréireach a dhéanamh ar na ranníocaíochtaí arna n‐íoc le Ballstáit atá incháilithe do mhéideanna breise faoi mhír 3 den Airteagal, suas le huasmhéid 100 %. I gcás ina ndearnadh íocaíochtaí ar ráta 100 % leis na Ballstáit de bhun mhír 3 den Airteagal seo, tabharfar na méideanna arna n‐aisghabháil ar ais do bhuiséad ginearálta an Aontais.
 7.Déanfaidh an Coimisiún, trí bhíthin gníomh cur chun feidhme, na méideanna breise atá dlite a leagan amach de bhun an dara habairt de mhír 6 den Airteagal seo. Is éard a bheidh sa ghníomh cur chun feidhme sin cinneadh airgeadais de réir bhrí Airteagal 110(1) den Rialachán Airgeadais agus an gealltanas dlíthiúil de réir bhrí an Rialacháin sin. Íocfaidh an Coimisiún aon mhéid breise atá dlite laistigh de 60 lá ó ghlacadh an ghnímh sin.
 8.Roimh ghlacadh na ngníomhartha cur chun feidhme dá dtagraítear i míreanna 2 agus 7, cuirfidh an Coimisiún an Ballstát ar an eolas faoina mheasúnú agus iarrfar ar an mBallstát a chuid barúlacha a thíolacadh laistigh de dhá mhí.
 Airteagal 12
 Úsáid an euro
 Is in euro a ainmneofar aon mhéid a dhearbhaítear san iarratas ag na Ballstáit ar ranníocaíocht airgeadais ón gCoimisiún. I gcás na mBallstát nach bhfuil an euro glactha mar airgeadra acu, déanfaidh siad na méideanna san iarratas ar ranníocaíocht airgeadais a chomhshó in euro trí úsáid a bhaint as ráta malairte cuntasaíochta an Choimisiúin sa mhí roimh thíolacadh an iarratais dóibh.
 Caibidil IV
 Córais bhainistithe agus rialaithe
 Airteagal 13
 Bainistiú agus rialú
 1.Le linn dóibh cúraimí maidir le cur chun feidhme an Chúlchiste a fheidhmiú, glacfaidh na Ballstáit na bearta uile is gá chun leasanna airgeadais an Aontais a chosaint, lena n‐áirítear na bearta reachtacha, rialála agus riaracháin mar a leanas:
 (a)comhlacht a ainmniú a bheidh freagrach as bainistiú na ranníocaíochta airgeadais as an gCúlchiste mar aon le comhlacht iniúchóireachta neamhspleách i gcomhréir le hAirteagal 63(3) den Rialachán Airgeadais, agus formhaoirseacht a dhéanamh ar na comhlachtaí sin;
 (b)córais bhainistithe agus rialaithe a bhunú le haghaidh an Chúlchiste i gcomhréir le prionsabail na bainistíochta fónta airgeadais agus feidhmiú éifeachtach na gcóras sin a áirithiú;
 (c)tuairisc ar an gcóras bainistithe agus rialaithe a tharraingt suas i gcomhréir leis an teimpléad a leagtar amach in Iarscríbhinn III agus an tuairisc sin a choimeád cothrom le dáta agus í a chur ar fáil don Choimisiún arna iarraidh sin;
 (d)fógra a thabhairt don Choimisiún maidir le céannacht na gcomhlachtaí arna n‐ainmniú agus céannacht an chomhlachta lena n‐íocfar an réamh-mhaoiniú mar aon lena dheimhniú gur dréachtaíodh tuairiscí ar na córais, agus é a dhéanamh laistigh de thrí mhí ó theacht i bhfeidhm an Rialacháin seo;
 (e)a áirithiú nach n‐áireofar sa tacaíocht ón gCúlchiste aon chaiteachas a dtacaítear leis faoi chláir agus ionstraimí eile de chuid an Aontais;
 (f)neamhrialtachtaí agus calaois a chosc, a bhrath agus a cheartú, agus coinbhleacht leasa a sheachaint lena n‐áirítear trí úsáid a bhaint as uirlis mianadóireachta sonraí aonair arna cur ar fáil ag an gCoimisiún;
 (g)Comhoibriú leis an gCoimisiún, OLAF, Cúirt na nIniúchóirí, agus, i gcás na mBallstát sin atá rannpháirteach sa chomhar feabhsaithe de bhun Rialachán (AE) 2017/1939, le OIPE.
 Ní fhéadfaidh ach na comhlachtaí dá dtagraítear i bpointe (a), an Coimisiún, OLAF, Cúirt na nIniúchóirí agus, i gcás na mBallstát atá rannpháirteach sa chomhar feabhsaithe de bhun Rialachán (AE) 2017/1939, OIPE, na sonraí arna bpróiseáil leis an uirlis mianadóireachta sonraí dá dtagraítear i bpointe (f) a úsáid agus a rochtain.
 Ní bheidh cead ag na Ballstáit ná ag an gCoimisiún sonraí pearsanta a phróiseáil ach amháin i gcás inar gá chun a n‐oibleagáidí faoi seach faoin Rialachán seo a chur i gcrích, agus déanfaidh siad na sonraí pearsanta a phróiseáil i gcomhréir le Rialachán (AE) 2016/679
 22
 nó Rialachán (AE) 2018/1725, cibé acu is infheidhme.
 2.Chun críocha phointí (a) agus (b) de mhír 1, féadfaidh na Ballstáit leas a bhaint as comhlachtaí agus as córais bhainistithe agus rialaithe atá i bhfeidhm cheana chun maoiniú an bheartais chomhtháthaithe nó Chiste Dlúthpháirtíochta an Aontais a chur chun feidhme.
 3.Beidh an méid seo a leanas faoi chúram an chomhlachta atá freagrach as an ranníocaíocht airgeadais as an gCúlchiste a bhainistiú:
 (a)feidhmiú córais rialaithe inmheánaigh atá éifeachtach agus éifeachtúil a áirithiú;
 (b)critéir agus nósanna imeachta a bhunú maidir le roghnú na mbeart atá le maoiniú, agus na coinníollacha le haghaidh ranníocaíocht airgeadais as an gCúlchiste a chinneadh;
 (c)a fhíorú go bhfuil na bearta arna maoiniú leis an gCúlchiste á gcur chun feidhme i gcomhréir leis an dlí is infheidhme agus leis na coinníollacha le haghaidh ranníocaíocht airgeadais as an gCúlchiste agus go bhfuil an caiteachas bunaithe ar dhoiciméad tacaíochta infhíoraithe;
 (d)bearta éifeachtacha a bhunú chun maoiniú dúbailte na gcostas céanna leis an gCúlchiste agus le foinsí maoiniúcháin eile an Aontais a sheachaint;
 (e)foilsiú ex post a áirithiú i gcomhréir le míreanna 2 go 6 d’Airteagal 38 den Rialachán Airgeadais;
 (f)córas cuntasaíochta a úsáid chun sonraí maidir leis an gcaiteachas arna thabhú agus atá le cumhdach leis an gCúlchiste a thaifead agus a stóráil i bhfoirm leictreonach, córas cuntasaíochta a chuireann faisnéis chruinn, iomlán, iontaofa ar fáil go tráthúil;
 (g)na doiciméid tacaíochta uile maidir le caiteachas atá le cumhdach leis an ranníocaíocht airgeadais as an gCúlchiste a choinneáil ar fáil ar feadh tréimhse cúig bliana tar éis an sprioc-ama le haghaidh thíolacadh an iarratais ar ranníocaíocht airgeadais, agus an oibleagáid sin a thrasuí i gcomhaontuithe le heintitis eile atá páirteach i gcur chun feidhme an Chúlchiste;
 (h)chun críocha phointe (f) de mhír 1, faisnéis a bhailiú i bhformáid leictreonach chaighdeánaithe chun go mbeifear in ann faighteoirí ranníocaíochta airgeadais as an gCúlchiste a shainaithint mar aon lena n‐úinéirí tairbhiúla i gcomhréir le hIarscríbhinn III.
 4.Déanfaidh an comhlacht iniúchóireachta neamhspleách an córas a iniúchadh agus déanfaidh sé iniúchtaí ar na bearta arna maoiniú chun deimhniú neamhspleách a thabhairt don Choimisiún maidir le feidhmiú éifeachtach an chórais bhainistithe agus rialaithe agus maidir le dlíthiúlacht agus rialtacht an chaiteachais a luaitear sna cuntais a chuirtear faoi bhráid an Choimisiúin.
 Déanfar an obair iniúchóireachta i gcomhréir leis na caighdeáin iniúchóireachta a bhfuil glacadh go hidirnáisiúnta leo.
 Leis na hiniúchtaí ar na bearta arna maoiniú cumhdófar caiteachas ar bhonn sampla. Beidh an sampla sin ionadaíoch agus beidh sé bunaithe ar mhodhanna samplála staidrimh.
 Nuair is lú ná 300 aonad samplála an daonra, féadfar modh samplála neamhstaidrimh a úsáid de réir bhreithiúnas gairmiúil an údaráis iniúchóireachta. I gcásanna den sórt sin, beidh an sampla mór go leor chun gur féidir leis an gcomhlacht iniúchóireachta neamhspleách tuairim iniúchóireachta bhailí a tharraingt suas. Cumhdóidh an modh samplála neamhstaidrimh 10 % ar a laghad de na haonaid samplála i ndaonra na bliana cuntasaíochta, arna roghnú go randamach.
 5.Féadfaidh an Coimisiún iniúchtaí ar an láthair a dhéanamh in áitribh na n‐eintiteas uile atá páirteach i gcur chun feidhme an Chúlchiste maidir leis na bearta arna maoiniú ag an gCúlchiste agus beidh rochtain aige ar na doiciméid tacaíochta maidir leis an gcaiteachas atá le cumhdach leis an ranníocaíocht airgeadais as an gCúlchiste.
 Airteagal 14
 Ceartuithe airgeadais
 1.Na ceartuithe airgeadais arna ndéanamh ag an mBallstát i gcomhréir le hAirteagal 13(1), pointe (f), is éard a bheidh iontu cuid den ranníocaíocht airgeadais as an gCiste a chur ar ceal nó í a chur ar ceal ina hiomláine. Aisghabhfaidh an Ballstát aon mhéid a chailltear de dheasca neamhrialtacht arna brath.
 2.Glacfaidh an Coimisiún gníomhaíocht iomchuí chun a áirithiú go gcosnaítear leasanna airgeadais an Aontais trí mhéideanna neamhrialta arna dtíolacadh don Choimisiún san iarratas dá dtagraítear in Airteagal 10 den Rialachán seo a eisiamh ó mhaoiniú an Aontais agus trí mhéideanna arna n‐íoc go mícheart a aisghabháil i gcomhréir le hAirteagal 101 den Rialachán Airgeadais más rud é go sainaithnítear neamhrialtachtaí ina dhiaidh sin.
 3.Bunóidh an Coimisiún a cheartuithe airgeadais ar chásanna ar leithligh den neamhrialtacht arna sainaithint agus cuirfidh sé san áireamh más neamhrialtacht shistéamach atá ann. I gcás nach féidir méid an chaiteachais neamhrialta a mheas go beacht, nó i gcás ina gcinnfidh an Coimisiún nach bhfuil an córas ag obair go héifeachtúil chun dlíthiúlacht agus rialtacht an chaiteachais a choimirciú, cuirfidh an Coimisiún ceartú ar ráta comhréidh nó ceartú eachtarshuite airgeadais i bhfeidhm. Déanfaidh an Coimisiún prionsabal na comhréireachta a urramú trí aird a thabhairt ar chineál agus tromchúis na neamhrialtachta agus ar na himpleachtaí airgeadais a bhaineann léi le haghaidh bhuiséad an Aontais.
 4.Roimh aisghabháil na méideanna arna n‐íoc go mícheart nó roimh chur i bhfeidhm ceartuithe airgeadais, cuirfidh an Coimisiún an Ballstát ar an eolas faoina mheasúnú agus iarrfar ar an mBallstát a chuid barúlacha a thíolacadh laistigh de dhá mhí.
 Caibidil IV
 Forálacha críochnaitheacha
 Airteagal 15
 Faisnéis agus cumarsáid
 Beidh na Ballstáit freagrach as saoránaigh den Aontas a chur ar an eolas faoi ról, torthaí agus tionchar ranníocaíocht an Aontais as an gCúlchiste agus an fhaisnéis sin a phoibliú dóibh trí ghníomhaíochtaí faisnéise agus cumarsáide.
 Airteagal 16
 Meastóireacht agus tuairisciú
 1.Faoin 30 Meitheamh 2026, déanfaidh an Coimisiún meastóireacht lena scrúdófar éifeachtacht, éifeachtúlacht, ábharthacht, comhleanúnachas agus breisluach AE an Chúlchiste. Féadfaidh an Coimisiún úsáid a bhaint as gach faisnéis ábhartha atá ar fáil cheana féin i gcomhréir le hAirteagal 128 den Rialachán Airgeadais.
 2.Faoin 30 Meitheamh 2027, cuirfidh an Coimisiún tuarascáil faoi bhráid Pharlaimint na hEorpa agus na Comhairle maidir le cur chun feidhme an Chúlchiste.
 Airteagal 17
 Teacht i bhfeidhm
 Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
 Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
 Arna dhéanamh sa Bhruiséil,
 Thar ceann Pharlaimint na hEorpa
 Thar ceann na Comhairle
 An tUachtarán
 An tUachtarán
 RÁITEAS AIRGEADAIS REACHTACH
 1.LEAGAN AMACH AN TOGRA/TIONSCNAIMH
 1.1.Teideal an togra/tionscnaimh
 Togra le haghaidh Rialachán ó Pharlaimint na hEorpa agus ón gComhairle lena mbunaítear an Cúlchiste Coigeartaithe Brexit
 1.2.Réimsí beartais lena mbaineann (Cnuasach clár)
 16 Caiteachas lasmuigh d’uasteorainneacha bliantúla a leagtar amach sa Chreat Airgeadais Ilbhliantúil (Airteagal 16 02 03 Cúlchiste Coigeartaithe Brexit)
 30 Cúlchistí (Airteagal 30 04 03 Cúlchiste Coigeartaithe Brexit)
 1.3.Baineann an togra/tionscnamh le:
 X beart nua
 ◻ beart nua a leanann treoirthionscadal/réamhbheart
 23
 ◻ síneadh ar bheart atá ann cheana
 ◻ beart nó bearta a chumasc nó a atreorú i dtreo beart eile/beart nua
 1.4.Forais an togra/tionscnaimh
 1.4.1.Na ceanglais is gá a chomhlíonadh sa ghearrthéarma nó san fhadtéarma, lena n‐áirítear amlíne mhionsonraithe maidir le cur chun feidhme céimneach an tionscnaimh
 Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
 Beidh feidhm aige ón gcéad lá tar éis dheireadh na hidirthréimhse, de réir an Chomhaontaithe um tharraingt siar arna thabhairt i gcrích leis an Ríocht Aontaithe i gcomhréir le hAirteagal 50(2) CAE.
 Cumhdófar gach Ballstát leis an gCúlchiste agus déanfar é a ghníomhachtú mar seo a leanas.
 Íocfaidh an Coimisiún an chéad leithdháileadh i bhfoirm réamh-mhaoinithe shubstaintiúil leis na Ballstáit uile in 2021. Beidh an modh leithdháilte réamh-mhaoinithe bunaithe ar staidreamh oifigiúil atá inchomparáide agus iontaofa. Leagfar amach é in Iarscríbhinn I a ghabhann leis an Rialachán atá beartaithe.
 Déanfaidh na Ballstáit bearta a bhaineann go díreach le héifeachtaí díobhálacha tharraingt siar na Ríochta Aontaithe as an Aontas a mhaolú agus cuirfidh siad chun feidhme iad idir an 1 Iúil 2020 agus an 31 Nollaig 2022, nuair is gá.
 Cuirfidh na Ballstáit a n‐iarratas isteach ar ranníocaíocht airgeadais as an gCúlchiste faoin 30 Meán Fómhair 2023. Beidh tuarascáil cur chun feidhme, dearbhú bainistithe agus tuairim iniúchóireachta neamhspleách ina gcumhdaítear tréimhse thagartha an Chúlchiste ag gabháil leis an iarratas.
 Imréiteoidh an Coimisiún an réamh-mhaoiniú in 2024 agus, i gcás inarb infheidhme, íocfaidh sé na suimeanna breise ón gCúlchiste.
 Cuirfidh an Coimisiún tuarascáil cur chun feidhme an Chúlchiste faoi bhráid Pharlaimint na hEorpa agus na Comhairle faoin 30 Meitheamh 2027.
 1.4.2.Breisluach a bhaineann le rannpháirteachas AE (d’fhéadfadh an breisluach a bheith ann mar thoradh ar fhachtóirí éagsúla, e.g. deimhneacht dhlíthiúil, breis éifeachtachta, comhlántachtaí, nó gnóthachain de thoradh comhordú). Chun críocha an phointe seo, is é a chiallaíonn ‘breisluach a bhaineann le rannpháirteachas AE’ an luach a thagann as idirghabháil an Aontais ar luach é atá sa bhreis ar an luach a bheadh ann dá mbeadh na Ballstáit ag feidhmiú leo féin.
 Is é is cúis le Cúlchiste Coigeartaithe Brexit a bhunú an comhtháthú eacnamaíoch, sóisialta agus críochach a neartú agus dlúthpháirtíocht inláimhsithe a léiriú leis na Ballstáit, leis na réigiúin agus leis na hearnálacha is mó atá buailte ag tarraingt siar na Ríochta Aontaithe as an Aontas.
 Is gá gníomhaíocht a dhéanamh ar leibhéal an Aontais chun éifeachtaí díobhálacha tharraingt siar na Ríochta Aontaithe as an Aontaithe as an Aontas a mhaolú. Ní féidir leis na Ballstáit an sprioc sin a bhaint amach go leordhóthanach agus iad ag gníomhú ina n‐aonar, agus is féidir luach breise a thabhairt le hidirghabháil ón Aontas trí Chúlchiste a bhunú atá dírithe ar thacaíocht airgeadais a thabhairt do na Ballstáit chun an tionchar eacnamaíoch agus sochaíoch atá mar thoradh ar an tarraingt siar a mhaolú.
 1.4.3.Ceachtanna a foghlaimíodh ó thaithí eile den sórt sin san am a chuaigh thart
 Tacaíonn ionstraimí eile ar leibhéal an Aontais le comhtháthú agus le dlúthpháirtíocht. Maoinítear tionscadail infheistíochta a thacaíonn leis an gcomhtháthú eacnamaíoch, sóisialta agus críochach agus leis an bhfás le cistí an Aontais, go háirithe na cistí sin a chumhdaítear le Rialachán (AE) Uimh. 1303/2013 ó Pharlaimint na hEorpa agus ón gComhairle (Rialachán na bhForálacha Coiteanna). Is é an aidhm leis an gCiste um Aistriú Cóir maolú a dhéanamh ar iarmhairtí díobhálacha an aistrithe aeráide trí thacaíocht a thabhairt sna críocha is mó atá buailte agus do na hoibrithe lena mbaineann. Cuireann InvestEU maoiniú ar fáil do thionscadail infheistíochta príobháideacha faoi ionuithe beartais éagsúla. Léiríodh gur ionstraim an-éifeachtach é Ciste Dlúthpháirtíochta an Aontais Eorpaigh chun cúnamh a chur ar fáil do na Ballstáit tar éis tubaistí nádúrtha. Leathnaíodh a raon feidhme le déanaí freisin chun móréigeandálaí sláinte a chumhdach. Chuir an Coimisiún togra maidir lena mhodhnú chun éifeachtaí tharraingt siar na Ríochta Aontaithe as an Aontas a chumhdach freisin gan chomhaontú san fhómhar 2019 ach d’imigh sé as feidhm mar gur síníodh comhaontú ar deireadh.
 Níl aon ionstraim ann faoi láthair lena gcuirtear tacaíocht airgeadais ar fáil do na Ballstáit a bhfuil baint sonrach agus díreach acu leis na hiarmhairtí eacnamaíocha agus sóisialta a bheidh ag tarraingt siar na Ríochta Aontaithe as an Aontas. Cuirtear san áireamh, ina struchtúr, an staid nach raibh a leithéid cheana ann do na Ballstáit, a uathúlacht agus an gá atá acu freagairt go tapa agus go solúbtha do na dúshláin nuair a thagann chun cinn sna geilleagair.
 1.4.4.Comhoiriúnacht d’ionstraimí iomchuí eile agus sineirgíocht a d’fhéadfadh a bheith ann
 Beidh an Cúlchiste comhlántach agus áirithítear leis sineirgí le cláir agus ionstraimí cistiúcháin eile de chuid an Aontais. Díreofar níos mó ar aghaidh a thabhairt ar éifeachtaí na géarchéime de bharr COVID-19 agus tabharfar tacaíocht do gheilleagair na mBallstát chun go mbeidh siad níos athléimní, níos inbhuanaithe agus níos ullmhaithe don todhchaí, déanfar sin leis an gcreat airgeadais ilbhliantúil 2021-2027 agus cláir a ngabhann leo, lena n‐áirítear an Cúnamh Téarnaimh don Chomhtháthú agus do Chríocha na hEorpa (REACT-EU) faoi na cistí struchtúracha agus comhtháthaithe, ciste den bheartais chomhtháthaithe ó 2020 ar aghaidh, an Ciste um Aistriú Cóir, an tSaoráid Téarnaimh agus Athléimneachta agus InvestEU. Díreoidh an Cúlchiste a chuid acmhainní go sonrach agus go heisiach ar éifeacht dhíreach an teagmhais shonraigh nach raibh a leithéid cheana ann de tharraingt siar na Ríochta Aontaithe as an Aontas, rud a laghdóidh a tionchar i dtéarmaí comhtháthaithe chríochaigh.
 Tá taithí sheanbhunaithe chistiú an bheartais chomhtháthaithe agus Chiste Dlúthpháirtíochta an Aontais Eorpaigh (Rialachán (CE) Uimh. 2012/2002 an 11 Samhain 2002, arna leasú) ina spreagadh don ionstraim atá beartaithe freisin agus ionstraim shonrach nua á bunú chun cur i gcoinne éifeachtaí díobhálacha tharraingt siar na Ríochta Aontaithe as an Aontas Eorpach.
 Maidir le cinntí chun tacaíocht airgeadais a chur ar fáil do Bhallstát, cuirfear san áireamh iontu na bearta arna maoiniú le cláir agus ionstraimí an Aontais, agus an gá atá ann cistiú dúbailte a sheachaint.
 1.5.Fad agus tionchar airgeadais
 X tréimhse theoranta
 –X
 i bhfeidhm ón 01/01/2021 go dtí an 31/12/2025
 –X
 Tionchar airgeadais in 2021 agus 2024 do leithreasuithe faoi chomhair gealltanas agus in 2021 agus 2024 do leithreasuithe faoi chomhair íocaíochtaí.
 ◻ tréimhse neamhtheoranta
 –Cuirfear chun feidhme é le linn na tréimhse tosaigh BBBB go BBBB,
 –agus cuirfear ag feidhmiú go hiomlán ina dhiaidh sin é.
 1.6.Modhanna bainistíochta atá beartaithe
 24
 ◻ Bainistíocht dhíreach a dhéanann an Coimisiún
 –◻ ina ranna, lena n‐áirítear an chuid sin den fhoireann atá i dtoscaireachtaí an Aontais;
 –◻
 trí na gníomhaireachtaí feidhmiúcháin
 X Bainistíocht atá comhroinnte leis na Ballstáit
 ◻ Bainistíocht indíreach trí chúraimí a bhaineann le cur chun feidhme an bhuiséid a shannadh dóibh seo a leanas:
 –◻ tríú tíortha nó na comhlachtaí a d’ainmnigh siad;
 –◻ eagraíochtaí idirnáisiúnta agus a ngníomhaireachtaí (tabhair sonraí);
 –◻BEI agus an Ciste Eorpach Infheistíochta;
 –◻ comhlachtaí dá dtagraítear in Airteagal 70 agus Airteagal 71 den Rialachán Airgeadais;
 –◻ comhlachtaí dlí phoiblí;
 –◻ comhlachtaí arna rialú ag an dlí príobháideach agus a bhfuil misean seirbhíse poiblí acu sa mhéid go gcuireann siad ráthaíochtaí leordhóthanacha airgeadais ar fáil;
 –◻ comhlachtaí arna rialú ag dlí príobháideach Ballstáit, a gcuirtear de chúram orthu comhpháirtíochtaí príobháideacha poiblí a chur chun feidhme, agus a sholáthraíonn ráthaíochtaí leordhóthanacha airgeadais;
 –◻ daoine a gcuirtear de chúram orthu bearta sonracha a chur chun feidhme in CBES de bhun Theideal V de CAE, ar daoine iad a aithnítear sa bhunghníomh ábhartha.
 –I gcás ina sonraítear níos mó ná modh bainistíochta amháin, tabhair sonraí sa roinn ‘Nótaí’ le do thoil.
 2.BEARTA BAINISTÍOCHTA
 2.1.Rialacha faireacháin agus tuairiscithe
 Sonraigh minicíocht na mbeart agus na coinníollacha atá leo
 Beidh ar gach Ballstát iarratas ar ranníocaíocht airgeadais as an gCúlchiste a chur isteach, iarratas ina sonrófar agus ina dtabharfar údar maith leis an gcaiteachas poiblí a eascraíonn as tarraingt siar na Ríochta Aontaithe as an Aontas agus a bhaineann leis an tarraingt siar sin, i gcomhréir leis an incháilitheacht a leagtar amach thíos. Leagfar amach sa Rialachán aon spriocdháta amháin don tíolacadh; molann an Coimisiún an 30 Meán Fómhair 2023 mar an lá deiridh chun na hiarratais sin a chur isteach.
 Ina theannta sin, tíolacfaidh na Ballstáit, mar chuid d’iarratas, tuarascáil cur chun feidhme, dearbhú bainistithe agus tuairim iniúchóireachta neamhspleách ina gcumhdaítear tréimhse thagartha an Chúlchiste. Sonrófar sa tuarascáil cur chun feidhme, mar shampla, na bearta a rinneadh agus an caiteachas a tabhaíodh ón 1 Iúil 2020 go dtí an 31 Nollaig 2022 agus na bearta a rinneadh chun cistiú dúbailte a sheachaint agus chun comhlántacht le hionstraimí agus cistiú eile de chuid an Aontais agus ionstraimí náisiúnta agus cistiúcháin a áirithiú.
 Cuirfidh an Coimisiún tuarascáil maidir le gníomhaíocht an Chúlchiste faoi bhráid Pharlaimint na hEorpa agus na Comhairle faoin 30 Meitheamh 2027.
 2.2.Córas bainistíochta agus rialaithe
 2.2.1.An bonn cirt atá leis na modhanna bainistíochta, le sásraí cur chun feidhme an mhaoinithe, leis na coinníollacha íocaíochta agus leis an straitéis rialaithe atá beartaithe
 Bainistíocht agus rialú
 Cuirfear an buiséad arna leithdháileadh ar an gCúlchiste chun feidhme faoi bhainistíocht atá comhroinnte idir na Ballstáit agus an Coimisiún, lena ráthófar go n‐urramófar ina n‐iomláine prionsabal na bainistíochta fónta airgeadais, prionsabal na trédhearcachta agus prionsabal an neamh-idirdhealaithe agus an easpa coinbhleachta leasa. Beidh ar na Ballstáit, go háirithe, córas bainistithe agus rialaithe a bhunú agus comhlachtaí a ainmniú a bheidh freagrach as bainistiú an Chúlchiste agus comhlacht iniúchóireachta neamhspleách. Leagtar amach go soiléir sa Rialachán freagrachtaí na mBallstát agus sraith íosta riachtanas do na comhlachtaí atá freagrach as bainistiú, rialú agus iniúchadh na ranníocaíochta airgeadais faoin gCúlchiste. Cuirfidh na Ballstáit córais i bhfeidhm arb é is aidhm dóibh aon neamhrialtachtaí agus calaois a chosc, a bhrath agus déileáil go héifeachtach leo.
 Ba cheart do na Ballstáit fógra a thabhairt don Choimisiún maidir le céannacht na gcomhlachtaí arna n‐ainmniú agus céannacht an chomhlachta lena n‐íocfar an réamh-mhaoiniú, agus ba cheart dóibh a dheimhniú gur dréachtaíodh tuairiscí na gcóras, laistigh de thrí mhí ó theacht i bhfeidhm an Rialacháin seo.
 D’fhéadfadh na Ballstáit, ar chúiseanna simpliúcháin, úsáid a bhaint as comhlachtaí agus córais ainmnithe atá ann cheana agus a bunaíodh chun críocha bhainistiú agus rialú mhaoiniú an bheartais chomhtháthaithe nó Chiste Dlúthpháirtíochta an Aontais Eorpaigh.
 Déanfaidh an Coimisiún gníomhaíochtaí iomchuí lena áirithiú go gcosnófar leasanna airgeadais an Aontais.
 Bainistíocht airgeadais
 Is iad sásra cur chun feidhme an mhaoinithe agus na módúlachtaí íocaíochta seo a leanas. Cumhdófar leis an gCúlchiste gach Ballstát agus déanfar é a ghníomhachtú in dhá leithdháileadh – an chéad cheann in 2021 i bhfoirm réamh-mhaoinithe shubstaintiúil, agus an dara ceann in 2024 mar íocaíocht de mhéideanna breise as an gCúlchiste. Cuirfear an modh leithdháilte don réamh-mhaoiniú in Iarscríbhinn I a ghabhann leis an Rialachán ar bun d’fhonn trédhearcacht iomlán a áirithiú.
 Tíolacfaidh gach Ballstát iarratas ar ranníocaíocht airgeadais as an gCúlchiste (mar atá leagtha amach in Iarscríbhinn II den Rialachán seo) faoin 30 Meán Fómhair 2023, iarratas ina sonrófar agus ina dtabharfar údar cuí leis an gcaiteachas poiblí iomlán arna thabhú agus arna íoc ag an mBallstát ón 1 Iúil 2020 go dtí an 31 Nollaig 2022. Beidh tuarascáil ar chur chun feidhme ag gabháil leis an iarratas, tuarascáil ina sonrófar, i measc nithe eile, na bearta a rinneadh chun cur i gcoinne iarmhairtí díobhálacha tharraingt siar na Ríochta Aontaithe as an Aontas, agus an chaoi ar cuireadh chun feidhme iad, dearbhú bainistithe agus tuairim iniúchóireachta neamhspleách a chumhdaíonn tréimhse thagartha an Chúlchiste.
 Déanfaidh an Coimisiún measúnú ar na hiarratais i bpacáiste, lena ráthófar go gcaithfear go cothrom leis na Ballstáit uile agus lena n‐áiritheofar comhsheasmhacht sa mheastóireacht. Agus iarratais ar ranníocaíocht airgeadais as an gCúlchiste á measúnú, déanfaidh an Coimisiún an réamh-mhaoiniú a íocadh a imréiteach, agus an méid nár baineadh úsáid as a aisghabháil chun críche an Rialacháin seo. I gcás ina sáraíonn an caiteachas an méid arna íoc i réamh-mhaoiniú agus 0.06 % d’ollioncam náisiúnta 2021, féadfar leithdháiltí breise as an gCúlchiste a íoc chun rannchuidiú leis na méideanna a sháraíonn an dá mhéid, laistigh de theorainneacha na n‐acmhainní airgeadais atá ar fáil. Féadfar úsáid a bhaint as na méideanna arna n‐aisghabháil ón réamh-mhaoiniú agus arna dtabhairt anonn chun caiteachas breise ó na Ballstáit a aisíoc, ar choinníoll go bhfuil éileamh ann.
 2.2.2.Faisnéis faoi na rioscaí a aithníodh agus na córais rialaithe inmheánacha a cuireadh ar bun chun na rioscaí a mhaolú
 Is iad seo a leanas na rioscaí. Tá sé tábhachtach an méid seo a leanas a áirithiú:
 - go bhfuil an caiteachas poiblí iomlán arna dhearbhú ag na Ballstáit nasctha le bearta arna ndéanamh chun cur i gcoinne iarmhairtí díobhálacha tharraingt siar na Ríochta Aontaithe as an Aontas;
 - go bhfuil an caiteachas poiblí iomlán arna dhearbhú ag na Ballstáit teoranta don tréimhse thagartha ón 1 Iúil 2020 go dtí an 31 Nollaig 2022;
 - go seachnófar cistiú dúbailte.
 Cuirfear bearta i bhfeidhm chun na rioscaí sin a mhaolú le linn chur chun feidhme agus eisíoc an Chúlchiste:
 - modh trédhearcach leithdháilte agus íocaíochta a chur ar bun sa ghníomh reachtach;
 - próiseas measúnaithe críochnúil a dhéanfaidh an Coimisiún sula n‐íocfar na suimeanna breise as an gCúlchiste;
 - aisghabháil an réamh-mhaoinithe nó cuid de i gcás ina bhfuil an méid a nglacann an Coimisiún leis den chaiteachas incháilithe arna dhearbhú ag Ballstát níos ísle ná an réamh-mhaoiniú nó i gcás ina n‐aimsítear neamhrialtachtaí;
 - úsáid a bhaint as córas bainistithe agus rialaithe sonrach maidir le bainistíocht atá comhroinnte i gcomhréir le hAirteagal 63 de Rialachán (AE, Euratom) 2018/1046 amhail na cinn sin a mbaintear úsáid astu faoin mbeartas comhtháthaithe nó faoi Chiste Dlúthpháirtíochta an Aontais Eorpaigh. Cuirfidh na Ballstáit ceartuithe airgeadais i bhfeidhm ar chaiteachas neamhrialta.
 2.2.3.Meastachán ar chost-éifeachtúlacht na rialuithe agus an bonn cirt atá leis sin (cóimheas ‘costais rialaithe ÷ luach na gcistí gaolmhara arna mbainistiú’) agus measúnú ar an leibhéal riosca earráide a mheastar a bheidh ann (tráth an íocaíocht a dhéanamh agus tráth an clár a dhúnadh)
 Tá na heilimintí cáinte sin measta go cúramach ag an gCoimisiún d’fhonn an chothromaíocht cheart a aimsiú idir cuntasacht, simpliú agus feidhmíocht.
 Sa chomhthéacs sin, molann an Coimisiún go rialófar córas bainistithe agus rialaithe an Chúlchiste leis na rialacha is infheidhme maidir le cistí bainistíochta atá comhroinnte, e.g. Rialachán na bhForálacha Coiteanna agus Ciste Dlúthpháirtíochta an Aontais Eorpaigh. Leagtar amach go soiléir sa Rialachán freagrachtaí na mBallstát agus sraith íosta riachtanas do na comhlachtaí atá freagrach as bainistiú, rialú agus iniúchadh na ranníocaíochta airgeadais faoin gCúlchiste. Cuirfidh na Ballstáit córais i bhfeidhm arb é is aidhm dóibh aon neamhrialtachtaí, calaois agus coinbhleacht leasa a chosc, a bhrath agus déileáil go héifeachtach leo.
 Chun ualaí breise airgeadais agus riaracháin ar na Ballstáit a sheachaint, baintear amach leis na forálacha atá beartaithe an chothromaíocht cheart idir rialacha dearbhaithe agus rialacha simplithe agus cuirtear chun cinn tar-rolladh na gcóras atá ann cheana.
 2.3.Bearta chun calaois agus neamhrialtachtaí a chosc
 Sonraigh na bearta coisctheacha agus cosanta atá ann cheana nó atá beartaithe, e.g. ón Straitéis Frithchalaoise.
 I gcomhréir le rialacha bainistíochta comhroinnte, beidh ar na Ballstáit córas bainistithe agus rialaithe a bhunú agus comhlachtaí a ainmniú a bheidh freagrach as bainistiú an Chúlchiste agus comhlacht iniúchóireachta neamhspleách. Tabharfaidh na Ballstáit fógra don Choimisiún maidir le céannacht na gcomhlachtaí arna n‐ainmniú agus céannacht an chomhlachta lena n‐íocfar an réamh-mhaoiniú, agus ba cheart dóibh a dheimhniú gur dréachtaíodh tuairiscí na gcóras, laistigh de thrí mhí ó theacht i bhfeidhm an Rialacháin seo.
 Beidh ar údaráis na mBallstát bearta agus nósanna imeachta frithchalaoise a bheith acu atá éifeachtach agus comhréireach, agus lena gcuirfear san áireamh go sonrach rioscaí sainaitheanta calaoise. Beidh údaráis na mBallstát in ann úsáid a bhaint as na córais atá ann faoi láthair le haghaidh neamhrialtachtaí agus calaois a chosc a bunaíodh faoi na rialacha bainistíochta atá comhroinnte lena rialaítear cistí an bheartais chomhtháthaithe agus Ciste Dlúthpháirtíochta an Aontais Eorpaigh.
 Déanfaidh an Coimisiún agus institiúidí eile an Aontais Eorpaigh (Cúirt Iniúchóirí na hEorpa, OLAF) a gnáthrialuithe agus a n‐iniúchtaí.
 3.AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH
 3.1.Ceannteideal an chreata airgeadais ilbhliantúil agus línte buiséid nua atá beartaithe
 Ceannteideal an chreata airgeadais ilbhliantúil
 Líne buiséid
 Cineál
 caiteachais
 Ranníocaíocht
 LD/LN
 25
 ó thíortha de chuid CSTE
 26
 ó thíortha is iarrthóirí
 27
 ó thríú tíortha
 de réir bhrí Airteagal 21(2)(b) den Rialachán Airgeadais
 Teideal 16:
 Caiteachas lasmuigh d’uasteorainneacha bliantúla a leagtar amach sa Chreat Airgeadais Ilbhliantúil
 16 02 03 Cúlchiste Coigeartaithe Brexit
 Difreáilte
 Níl
 Níl
 Níl
 Níl
 Teideal 30: Cúlchistí
 30 04 03 Cúlchiste Coigeartaithe Brexit
 Difreáilte
 Níl
 Níl
 Níl
 Níl
 3.2.An tionchar a mheastar a bheidh ar chaiteachas
 3.2.1.Achoimre ar an tionchar a mheastar a bheidh ar chaiteachas
 EUR i bpraghsanna reatha
 Ceannteideal an chreata airgeadais ilbhliantúil
 <...>
 16 02 03 Cúlchiste Coigeartaithe Brexit/30 04 03 Cúlchiste Coigeartaithe Brexit
 2021
 2022
 2023
 2024
 2025
 2026
 2027
 Tar éis 2027
 IOMLÁN
 Leithreasuithe faoi chomhair oibríochtaí
 Gealltanais
 (1)
 4 244 832 000
 1 126 162 000
 5 370 994 000
 Íocaíochtaí
 (2)
 4 244 832 000
 1 126 162 000
 5 370 994 000
 Leithreasuithe de chineál riaracháin arna maoiniú as imchlúdach an chláir sonrach
 28
 Gealltanais = Íocaíochtaí
 (3)
 IOMLÁN leithreasuithe d’imchlúdach an chláir
 Gealltanais
 =1+3
 4 244 832 000
 1 126 162 000
 5 370 994 000
 Íocaíochtaí
 =2+3
 4 244 832 000
 1 126 162 000
 5 370 994 000
 Ceannteideal an chreata airgeadais ilbhliantúil
 7
 ‘Caiteachas riaracháin’
 Chun an chuid seo a líonadh isteach, ba cheart leas a bhaint as na ‘sonraí buiséid de chineál riaracháin’ a iontráladh ar dtús san
 Iarscríbhinn a ghabhann leis an ráiteas airgeadais
 agus a uaslódáladh ar an gcóras DECIDE chun críocha comhairliúcháin idirsheirbhíse.
 EUR milliúin (go dtí an tríú deachúil)
 2021
 2022
 2023
 2024
 2025
 2026
 2027
 IOMLÁN
 Acmhainní daonna
 0.300
 0.150
 0.750
 0.750
 0.300
 0.150
 0.150
 2.550
 Caiteachas riaracháin eile
 IOMLÁN leithreasuithe faoi CHEANNTEIDEAL 7 den chreat airgeadais ilbhliantúil
 (Iomlán gealltanas = Iomlán íocaíochtaí)
 0.300
 0.150
 0.750
 0.750
 0.300
 0.150
 0.150
 2.550
 EUR milliúin (go dtí an tríú deachúil)
 2021
 2022
 2023
 2024
 2025
 2026
 2027
 IOMLÁN
 Iomlán leithreasuithe
 ar fud na gCEANNTEIDEAL
 den chreat airgeadais ilbhliantúil
 Gealltanais
 4 245.132
 0.150
 0.750
 1 126. 912
 0.300
 0.150
 0.150
 5 373.544
 Íocaíochtaí
 4 245.132
 0.150
 0.750
 1 126. 912
 0.300
 0.150
 0.150
 5 373.544
 3.2.2.Achoimre ar an tionchar a mheastar a bheidh ar leithreasuithe de chineál riaracháin
 –X
 Ní éilíonn an togra/tionscnamh go mbainfear úsáid as leithreasuithe de chineál riaracháin
 –◻
 Éilíonn an togra/tionscnamh go n‐úsáidfear leithreasuithe de chineál riaracháin mar a mhínítear thíos:
 EUR milliúin (go dtí an tríú deachúil)
 Blianta
 2021
 2022
 2023
 2024
 2025
 2026
 2027
 IOMLÁN
 CEANNTEIDEAL 7
 den chreat airgeadais ilbhliantúil
 Acmhainní daonna
 0.300
 0.150
 0.750
 0.750
 0.300
 0.150
 0.150
 2.550
 Caiteachas riaracháin eile
 Fo-iomlán CHEANNTEIDEAL 7
 den chreat airgeadais ilbhliantúil
 0.300
 0.150
 0.750
 0.750
 0.300
 0.150
 0.150
 2.550
 Lasmuigh de CHEANNTEIDEAL 7
 29
 of the multiannual financial framework
 Acmhainní daonna
 Caiteachas eile
 de chineál riaracháin
 Fo-iomlán
 lasmuigh de CHEANNTEIDEAL 7
 den chreat airgeadais ilbhliantúil
 IOMLÁN
 0.300
 0.150
 0.750
 0.750
 0.300
 0.150
 0.150
 2.550
 Na leithreasuithe is gá le haghaidh acmhainní daonna agus caiteachas eile de chineál riaracháin, cumhdófar iad leis na leithreasuithe sin san Ard-Stiúrthóireacht atá sannta cheana do bhainistíocht an bhirt agus/nó atá athshannta laistigh den Ard-Stiúrthóireacht, mar aon le haon leithdháileadh breise a d’fhéadfaí a thabhairt don Ard-Stiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha.
 3.2.2.1.Na hacmhainní daonna a mheastar a bheidh riachtanach
 –X
 Ní éilíonn an togra/tionscnamh go mbainfear úsáid as acmhainní daonna breise.
 –◻
 Éilíonn an togra/tionscnamh go n‐úsáidfear acmhainní daonna mar a mhínítear thíos:
 Sloinnfear an meastachán in aonaid de choibhéis lánaimseartha
 Blianta
 2021
 2022
 2023
 2024
 2025
 2026
 2027
 Ceanncheathrú agus Oifigí Ionadaíocht an Choimisiúin
 2 AD
 1 AD
 4 AD; 1 AST
 4 AD; 1 AST
 2 AD
 1 AD
 1 AD
 Toscaireachtaí
 Taighde
 Arna maoiniú as CEANNTEIDEAL 7 den chreat airgeadais ilbhliantúil
 - sa cheanncheathrú
 - i dtoscaireachtaí
 Arna maoiniú as imchlúdach an chláir
 30
 - sa cheanncheathrú
 - i dtoscaireachtaí
 Taighde
 Eile (sonraigh)
 IOMLÁN
 2 AD
 1 AD
 4 AD; 1 AST
 4 AD; 1 AST
 2 AD
 1 AD
 1 AD
 Soláthrófar na hacmhainní daonna is gá le baill foirne ón Ard-Stiúrthóireacht a bhfuil bainistíocht an bhirt faoina gcúram cheana agus/nó ar athshannadh a gcúraimí laistigh den Ard-Stiúrthóireacht, mar aon le haon leithdháileadh breise a d’fhéadfaí a thabhairt don Ard-Stiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha.
 Cur síos ar na cúraimí a bheidh le déanamh:
 Oifigigh agus pearsanra sealadach
 Pearsanra seachtrach
 3.2.3.Ranníocaíochtaí ó thríú páirtithe
 I gcás an togra/tionscnaimh seo:
 –X
 ní dhéantar foráil maidir le cómhaoiniú le tríú páirtithe
 –◻
 déantar foráil maidir leis an gcómhaoiniú le tríú páirtithe atá réamh-mheasta thíos:
 Leithreasuithe in EUR milliúin (go dtí an tríú deachúil)
 Blianta
 2021
 2022
 2023
 2024
 2025
 2026
 IOMLÁN
 Sonraigh an comhlacht cómhaoinithe
 IOMLÁN leithreasuithe cómhaoinithe
 3.3.An tionchar a mheastar a bheidh ar ioncam
 –X
 Ní bheidh tionchar airgeadais ar bith ag an togra/tionscnamh ar ioncam.
 –◻
 Beidh an tionchar airgeadais seo a leanas ag an togra/tionscnamh:
 –◻
 ar acmhainní dílse
 –◻
 ar ioncam eile
 má tá an t‐ioncam sannta do línte caiteachais, sonraigh sin ◻
 EUR milliúin (go dtí an tríú deachúil)
 Líne buiséid ioncaim:
 Tionchar an togra/tionscnaimh
 31
 2021
 2022
 2023
 2024
 2025
 2026
 Airteagal .............
 I gcás ioncam ilghnéitheach atá ‘sannta’, sonraigh na línte buiséid a n‐imrítear tionchar orthu.
 Aon rud eile (e.g. an modh nó an fhoirmle ar baineadh úsáid as/aisti chun an tionchar ar ioncam a ríomh nó aon fhaisnéis eile).
 (1)
 Comhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (‘Comhaontú um Tharraingt Siar’) (IO L 29, 31.1.2020, lch. 7).
 (2)
 Téacs athbhreithnithe an Dearbhaithe Pholaitiúil ina leagtar amach an creat don chaidreamh sa todhchaí idir an tAontas Eorpach agus an Ríocht Aontaithe faoi mar a comhaontaíodh é ar leibhéal na n‐idirbheartaithe an 17 Deireadh Fómhair 2019 (IO C 34, 31.1.2020, lch. 1).
 (3)
 Conclúidí ón gComhairle Eorpach, 17, 18, 19, 20 agus 21 Iúil 2020, EUCO 10/20, CO EUR 8 CONCL 4.
 (4)
 Rialachán (CE) Uimh. 2012/2002 ón gComhairle an 11 Samhain 2002 lena mbunaítear Ciste Dlúthpháirtíochta an Aontais Eorpaigh (IO L 311, 14.11.2002, lch. 3) arna leasú le Rialachán (AE) Uimh. 661/2014 ó Pharlaimint na hEorpa agus ón gComhairle an 15 Bealtaine 2014 (IO L 189, 27.6.2014, lch. 143) agus le Rialachán (AE) Uimh. 461/2020 ó Pharlaimint na hEorpa agus ón gComhairle an 30 Márta 2020 (IO L 99, 31.3.2020, lch. 9).
 (5)
 Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais (IO L 193, 30.7.2018, lch. 1).
 (6)
 Rialachán (AE, Euratom) 2020/2093 ón gComhairle an 17 Nollaig 2020 lena leagtar síos an creat airgeadais ilbhliantúil do na blianta 2021 go 2027 (IO L 433I, 22.12.2020, lch. 11).
 (7)
 EUCO 10/20, CO EUR 8, CONCL 4 an 21 Iúil 2020 – mír A26 agus mír 134.
 (8)
 IO C , , lch. .
 (9)
 IO C , , lch. .
 (10)
 IO C , , lch. .
 (11)
 Comhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (‘Comhaontú um Tharraingt Siar’) (IO L 29, 31.1.2020, lch. 7).
 (12)
 Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais (IO L 193, 30.7.2018, lch. 1).
 (13)
 Comhaontú Idirinstitiúideach idir Parlaimint na hEorpa, Comhairle an Aontais Eorpaigh agus an Coimisiún Eorpach maidir le Reachtóireacht Níos Fearr (IO L 123, 12.5.2016, lch. 1).
 (14)
 Rialachán (CE, Euratom) Uimh. 2988/95 ón gComhairle an 18 Nollaig 1995 maidir le leasanna airgeadais na gComhphobal Eorpach a chosaint (IO L 312, 23.12.1995, lch. 1).
 (15)
 Rialachán (Euratom, CE) Uimh. 2185/96 ón gComhairle an 11 Samhain 1996 maidir le seiceálacha agus cigireachtaí ar an láthair arna ndéanamh ag an gCoimisiún chun leasanna airgeadais na gComhphobal Eorpach a chosaint i gcoinne na calaoise agus neamhrialtachtaí eile (IO L 292, 15.11.1996, lch. 2).
 (16)
 Rialachán (AE) 2017/1939 an 12 Deireadh Fómhair 2017 ón gComhairle lena gcuirtear chun feidhme comhar feabhsaithe maidir le bunú Oifig an Ionchúisitheora Phoiblí Eorpaigh (‘OIPE’) (IO L 283, 31.10.2017, lch. 1).
 (17)
 Rialachán (AE, Euratom) Uimh. 883/2013 ó Pharlaimint na hEorpa agus ón gComhairle an 11 Meán Fómhair 2013 maidir le himscrúduithe arna ndéanamh ag an Oifig Eorpach Frith-Chalaoise (OLAF) agus lena n‐aisghairtear Rialachán (CE) Uimh. 1073/1999 ó Pharlaimint na hEorpa agus ón gComhairle agus Rialachán (Euratom) Uimh. 1074/1999 ón gComhairle (IO L 248, 18.9.2013, lch. 1).
 (18)
 Treoir (AE) 2017/1371 ó Pharlaimint na hEorpa agus ón gComhairle an 5 Iúil 2017 maidir leis an gcomhrac in aghaidh na calaoise ar leasanna airgeadais an Aontais trí bhíthin an dlí choiriúil (IO L 198, 28.7.2017, lch. 29).
 (19)
 Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin, agus lena n‐aisghairtear Rialachán (CE) Uimh. 45/2001 agus Cinneadh Uimh. 1247/2002/CE (IO L 295, 21.11.2018, lch. 39).
 (20)
 IO C... .
 (21)
 Rialachán (AE) Uimh. 651/2014 ón gCoimisiún an 17 Meitheamh 2014 ina ndearbhaítear go bhfuil catagóirí áirithe cabhrach comhoiriúnach leis an margadh inmheánach i gcur i bhfeidhm Airteagail 107 agus 108 den Chonradh (IO L 187, 26.6.2014, lch. 1).
 (22)
 Rialachán (AE) 2016/679 ó Pharlaimint na hEorpa agus ón gComhairle an 27 Aibreán 2016 maidir le daoine nádúrtha a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin, agus lena n‐aisghairtear Treoir 95/46/CE (An Rialachán Ginearálta maidir le Cosaint Sonraí) (IO L 119, 4.5.2016, lch. 1).
 (23)
 Mar a thagraítear dó in Airteagal 58(2)(a) nó (b) den Rialachán Airgeadais.
 (24)
 Is féidir mionsonraí ar na modhanna bainistíochta agus tagairtí don Rialachán Airgeadais a fheiceáil ar shuíomh gréasáin Ard-Stiúrthóireacht an Bhuiséid:
 https://myintracomm.ec.europa.eu/budgweb/EN/man/budgmanag/Pages/budgmanag.aspx
 (25)
 LD = Leithreasuithe difreáilte / LN = Leithreasuithe neamhdhifreáilte.
 (26)
 CSTE: Comhlachas Saorthrádála na hEorpa.
 (27)
 Tíortha is iarrthóirí agus, i gcás inarb infheidhme, tíortha ó na Balcáin Thiar a d’fhéadfadh a bheith ina n‐iarrthóirí.
 (28)
 Cúnamh agus caiteachas teicniúil agus/nó riaracháin ar mhaithe le cláir agus/nó bearta de chuid AE (seanlínte ‘BA’) a chur chun feidhme, taighde indíreach, taighde díreach.
 (29)
 Cúnamh agus caiteachas teicniúil agus/nó riaracháin ar mhaithe le cláir agus/nó bearta de chuid AE (seanlínte ‘BA’) a chur chun feidhme, taighde indíreach, taighde díreach.
 (30)
 Fo-uasteorainn d’fhoireann sheachtrach arna cumhdach ag leithreasuithe faoi chomhair oibríochtaí (na seanlínte ‘BA’).
 (31)
 A fhad a bhaineann le hacmhainní dílse traidisiúnta (dleachtanna talmhaíochta, tobhaigh siúcra), ní mór na méideanna a luaitear a bheith ina nglanmhéideanna, i.e. méideanna comhlána agus 20 % de na costais bhailiúcháin a bheith bainte astu.
 ---documentbreak---
 AN COIMISIÚN EORPACH
 An Bhruiséil,25.12.2020
 COM(2020) 854 final
 IARSCRÍBHINNÍ
 a ghabhann leis an
 Togra le haghaidhRIALACHÁN Ó PHARLAIMINT NA hEORPA AGUS ÓN gCOMHAIRLE
 lena mbunaítear an Cúlchiste Coigeartaithe Brexit
 IARSCRÍBHINN I
 An modh leithdháilte chun an Cúlchiste Coigeartaithe Brexit a réamh-mhaoiniú
 Leithdháilfear réamh-mhaoiniú an Chúlchiste Coigeartaithe Brexit ar na Ballstáit de réir na modheolaíochta seo a leanas:
 1. Déantar sciar gach Ballstáit de réamh-mhaoiniú an Chúlchiste Coigeartaithe Brexit a chinneadh mar shuim fachtóra a ghabhann leis na héisc a ghabhtar in uiscí limistéar eacnamaíoch eisiach na Ríochta Aontaithe (EEZ) agus suim fachtóra a ghabhann le trádáil a dhéantar leis an Ríocht Aontaithe.
 2. Úsáidtear an fachtóir a ghabhann le héisc a ghabhtar i limistéar eacnamaíoch eisiach na Ríochta Aontaithe chun EUR 600 milliún a leithdháileadh. Úsáidtear an fachtóir a ghabhann le trádáil chun EUR 3 400 milliún a leithdháileadh. Is i bpraghsanna 2018 a shloinntear an dá mhéid.
 3. Déantar an fachtóir a ghabhann le hiascaigh a chinneadh ar bhonn an chritéir seo a leanas agus trí na céimeanna seo a leanas a chur i bhfeidhm:
 a) sciar gach Ballstáit de luach iomlán na n‐iasc a ghabhtar i limistéar eacnamaíoch eisiach na Ríochta Aontaithe;
 b) méadófar na sciartha sin le haghaidh na mBallstát ag a bhfuil iascaigh atá ag brath ar leibhéal os cionn an mheáin ar na héisc a ghabhtar i limistéar eacnamaíoch eisiach na Ríochta Aontaithe agus laghdófar na sciartha le haghaidh na mBallstát atá ag brath ar leibhéal faoin meán mar seo a leanas:
 (i) le haghaidh gach Ballstáit, is mar innéacs de mheán an Aontais Eorpaigh (innéacs spleáchais) a shloinntear luach na n‐iasc a ghabhtar i limistéar eacnamaíoch eisiach na Ríochta Aontaithe mar chéatadán de luach iomlán na n‐iasc a ghabhfaidh an Ballstát sin;
 (ii) déantar sciar tosaigh luach na n‐iasc a ghabhtar i limistéar eacnamaíoch eisiach na Ríochta Aontaithe a choigeartú tríd an luach sin a iolrú faoi innéacs spleáchais an Bhallstáit;
 (iii) déantar na sciartha coigeartaithe sin a athscálú chun a áirithiú go bhfuil suim sciartha gach Ballstát cothrom le 100 %.
 4. Faightear an fachtóir a ghabhann le trádáil trí na céimeanna seo a leanas a chur i bhfeidhm:
 a) sloinntear trádáil gach Ballstáit leis an Ríocht Aontaithe mar sciar de thrádáil an Aontais Eorpaigh leis an Ríocht Aontaithe (is éard atá i dtrádáil suim allmhairí agus onnmhairí na n‐earraí agus na seirbhísí);
 b) chun tábhacht choibhéiseach na sreafaí trádála sin a mheasúnú le haghaidh gach Ballstáit, sloinntear suim na sreafaí trádála leis an Ríocht Aontaithe mar chéatadán de OTI an Bhallstáit agus dá éis sin sloinntear an tsuim mar innéacs de mheán an Aontais Eorpaigh (innéacs spleáchais);
 c) déantar sciar na trádála leis an Ríocht Aontaithe a choigeartú tríd an sciar sin a iolrú faoi innéacs spleáchais an Bhallstáit;
 d) déantar na sciartha coigeartaithe sin a athscálú chun a áirithiú go bhfuil suim sciartha gach Ballstát cothrom le 100 %;
 e) na sciartha a fhaightear ar an tslí sin coigeartaítear iad trína roinnt ar OIN per capita an Bhallstáit (arna thomhas i bpaireachtaí cumhachta ceannaigh) arna shloinneadh mar chéatadán de mheán-OIN per capita an Aontais Eorpaigh (meán arna shloinneadh mar 100 %);
 f) déantar na sciartha coigeartaithe a athscálú chun a áirithiú go bhfuil suim na sciartha cothrom le 100 %, lena n‐áirítear nach mbeidh sciar níos airde ná 25 % d’iomlán an Aontais Eorpaigh ag aon Bhallstát. Na hacmhainní a asbhaintear de bharr na huasteorann sin, athdháiltear iad ar na Ballstáit eile, go comhréireach chuig sciartha neamh-chaidhpeáilte na mBallstát sin;
 g) más leithdháileadh os cionn 0.35 % de OIN an Bhallstáit (arna thomhas in Euro) toradh an ríomh sin, déanfar an leithdháileadh a uasteorannú ag leibhéal 0.35 % de OIN an Bhallstáit. Na hacmhainní a asbhaintear de bharr na huasteorann sin, athdháiltear iad ar na Ballstáit eile, go comhréireach chuig sciartha neamh-chaidhpeáilte na mBallstát sin;
 h) má tá déine cabhrach os cionn EUR 190 in aghaidh an áititheora mar thoradh ar an ríomh dá dtagraítear i bpointe g), déantar leithdháileadh an Bhallstáit sin a uasteorannú ag an leibhéal a fhreagraíonn do dhéine cabhrach EUR 190 in aghaidh an áitritheora. Na hacmhainní a asbhaintear de bharr na huasteorann sin, athdháiltear iad ar na Ballstáit nár cuireadh teorainn lena leithdháileadh faoi phointí g) nó h), go comhréireach chuig sciartha na mBallstát sin mar a ríomhtar i bpointe g).
 5. Chun an leithdháileadh réamh-mhaoiniú Chúlchiste Coigeartaithe Brexit a ríomh:
 a) 2015-2018 a bheidh sa tréimhse thagartha le haghaidh luach na n‐iasc a ghabhtar i limistéar eacnamaíoch eisiach na Ríochta Aontaithe;
 b) 2015-2018 a bheidh sa tréimhse thagartha le haghaidh luach na n‐iasc a ghabhtar i limistéar eacnamaíoch eisiach na Ríochta Aontaithe mar sciar de luach iomlán na n‐iasc arna ngabháil ag Ballstát;
 c) 2017-2019 a bheidh sa tréimhse thagartha le haghaidh trádála;
 d) 2017-2019 a bheidh sa tréimhse thagartha le haghaidh OIN;
 e) 2016-2018 a bheidh sa tréimhse thagartha le haghaidh OIN per capita (arna thomhas i bpaireachtaí cumhachta ceannaigh);
 f) 2017-2019 a bheidh sa tréimhse thagartha le haghaidh OTI agus dhaonra iomlán na mBallstát.
 IARSCRÍBHINN II
 Teimpléad le haghaidh iarratas ar ranníocaíocht airgeadais, lena n‐áirítear eilimintí a bhaineann leis na cuntais
 1.
 An Ballstát
 2.
 Dáta cur i bhfeidhm
 3.
 Dáta an chéad chaiteachais
 Dáta tabhaithe
 Dáta íoctha
 4.
 Dáta an chaiteachais dheireanaigh
 Dáta tabhaithe
 Dáta íoctha
 5.
 Méid an réamh-mhaoinithe a fuarthas (in EUR)
 6.
 Comhlacht atá freagrach as bainistiú na ranníocaíochta as an gCúlchiste
 An duine freagrach agus feidhm an duine sin
 Sonraí teagmhála
 7.
 Comhlacht iniúchóireachta neamhspleách
 An duine freagrach agus feidhm an duine sin
 Sonraí teagmhála
 8.
 Tuairisc ghairid ar na limistéir agus na hearnálacha is mó atá buailte agus na bearta freagartha a cuireadh ar bun
 9.
 Caiteachas poiblí iomlán arna thabhú agus arna íoc roimh asbhaintí
 10.
 Méideanna arna n‐asbhaint ag an mBallstát agus cúiseanna na hasbhainte
 11.
 Go háirithe, ó na méideanna arna n‐asbhaint (10), na méideanna ceartaithe de thoradh iniúchtaí ar na bearta arna maoiniú
 12.
 Caiteachas iomlán a cuireadh isteach le haghaidh ranníocaíocht as an gCúlchiste (EUR) (12 = 9 – 10)
 13.
 (San airgeadra náisiúnta)
 (i gcás inarb infheidhme)
 Le haghaidh Ballstát nach n‐úsáideann an Euro: athraigh na méideanna uile go Euro ag an ráta malairte oifigiúil atá ann mí amháin roimh an mí a chuirfear an t‐iarratas isteach, ráta atá le fáil ar:
 https://ec.europa.eu/info/funding-tenders/how-eu-funding-works/information-contractors-and-beneficiaries/exchange-rate-inforeuro_en
 14.
 Ráta malairte a cuireadh i bhfeidhm
 15.
 Miondealú an chaiteachais a cuireadh isteach le haghaidh ranníocaíocht as an gCúlchiste (tabhair liosta de na gníomhaíochtaí aonair a maoiníodh faoi gach beart agus an caiteachas lena mbaineann le haghaidh gach birt)
 Níor cheart na hábhair chaiteachais a iontráil ach aon uair amháin.
 EUR
 Airgeadra náisiúnta (más infheidhme)
 Táscairí aschuir (tabhair uimhir)
 15.1.
 Bearta chun cúnamh a thabhairt do ghnólachtaí agus pobail áitiúla atá buailte ag an tarraingt siar
 Fiontair (a dtacaítear leo)
 Fiontair a dtacaítear leo (a gcuirtear comhairle orthu)
 An daonra is tairbhí
 15.2.
 Bearta chun tacú leis na hearnálacha eacnamaíocha is mó atá buailte
 Fiontair (a dtacaítear leo)
 Fiontair a dtacaítear leo (a gcuirtear comhairle orthu)
 15.3.
 Bearta chun tacú le gnólachtaí agus pobail áitiúla atá ag brath ar ghníomhaíochtaí iascaireachta in uiscí na Ríochta Aontaithe
 Fiontair (a dtacaítear leo)
 Fiontair a dtacaítear leo (a gcuirtear comhairle orthu)
 An daonra is tairbhí
 15.4.
 Bearta chun tacú le fostaíocht trí scéimeanna oibre gearr-ama, athsciliú agus oiliúint in earnálacha atá buailte
 Rannpháirtithe
 15.5.
 Bearta chun feidhmiú rialuithe teorann, custaim agus slándála a áirithiú, lena n‐áirítear pearsanra breise agus bonneagar
 Pearsanra breise (i gcoibhéis lánaimseartha)
 Bonneagar fisiciúil a cuireadh in oiriúint (m2)
 15.6.
 Bearta chun feidhmiú custaim agus bailithe cánachais indírigh a áirithiú, lena n‐áirítear pearsanra breise agus bonneagar
 Pearsanra breise (i gcoibhéis lánaimseartha)
 Bonneagar fisiciúil a cuireadh in oiriúint (m2)
 15.7.
 Bearta chun feidhmiú rialuithe sláintíochta agus fíteashláintíochta agus iascach a áirithiú, lena n‐áirítear pearsanra breise agus bonneagar
 Pearsanra breise (i gcoibhéis lánaimseartha)
 Bonneagar fisiciúil a cuireadh in oiriúint (m2)
 15.8.
 Bearta chun deimhnithe agus údarú táirgí, ceanglais bhunaíochta, lipéadú agus marcáil a éascú, mar shampla le haghaidh caighdeáin sábháilteachta, sláinte, chomhshaoil, agus aitheantas frithpháirteach
 Fiontair (a dtacaítear leo)
 Fiontair a dtacaítear leo (a gcuirtear comhairle orthu)
 15.9.
 Bearta le haghaidh cumarsáide, faisnéise agus ardú feasachta do shaoránaigh agus gnólachtaí faoi athruithe ar a gcearta agus a n‐oibleagáidí mar gheall ar an tarraingt siar
 Fiontair a dtacaítear leo (a gcuirtear comhairle orthu)
 An daonra arna chumhdach
 15.10.
 Eile (sonraigh)
 16.
 Aon mhaoiniú comhlántach de chuid an Aontais Eorpaigh a fuarthas nó a iarradh le haghaidh caiteachas nach n‐áirítear san iarratas seo
 Tuairisc ghairid / méid
 (e.g. úsáid mhaoiniú an bheartais chomhtháthaithe/ REACT-EU/JTF/RRF/eile - sonraigh)
 17.
 Sonraigh an t‐eintiteas dlítheanach agus uimhir iomlán an chuntais bainc agus an sealbhóir i gcás íocaíocht bhreise
 ❑ An cuntas a úsáideadh roimhe seo chun íocaíochtaí an Aontais Eorpaigh a fháil
 ❑ Cuntas nua
 Teimpléad le haghaidh an dearbhaithe bainistithe a ghabhann leis an iarratas
 Dearbhaím/Dearbhaímid a bhfuil mo shonraí/ár sonraí [ainm(neacha), céadainm(neacha), teideal/teidil nó feidhm(eanna)] leis seo thíos, Ceann an chomhlachta atá freagrach as bainistiú na ranníocaíochta airgeadais as an gCúlchiste, bunaithe ar chur chun feidhme an Chúlchiste le linn na tréimhse tagartha, bunaithe ar mo bhreithiúnas féin/ár mbreithiúnas féin agus ar gach eolas atá ar fáil dom/dúinn ar an dáta a cuireadh an t‐iarratas faoi bhráid an Choimisiúin, lena n‐áirítear na torthaí ó na fíoruithe a rinneadh agus ó iniúchtaí i ndáil leis an gcaiteachas atá san áireamh san iarratas a cuireadh faoi bhráid an Choimisiúin i leith na tréimhse tagartha, agus m’oibleagáidí/ár n‐oibleagáidí faoin Rialachán seo á gcur san áireamh, leis seo:
 (a) go bhfuil an fhaisnéis san iarratas curtha i láthair i gceart, iomlán agus cruinn i gcomhréir le hAirteagal 63 den Rialachán Airgeadais,
 (b) go gcomhlíonann an caiteachas a iontráladh san iarratas an dlí is infheidhme agus gur úsáideadh é don chuspóir a bhí beartaithe dó,
 Dearbhaím/Dearbhaímid gur caitheadh go hiomchuí san iarratas le neamhrialtachtaí a sainaithníodh sna tuarascálacha deiridh iniúchóireachta agus rialaithe i ndáil leis an tréimhse thagartha. Ina theannta sin, dearbhaím/dearbhaímid iontaofacht na sonraí a bhaineann le cur chun feidhme an Chúlchiste. Dearbhaím/Dearbhaímid freisin go bhfuil bearta éifeachtacha comhréireacha frithchalaoise i bhfeidhm agus go gcuirtear san áireamh sna bearta sin na rioscaí a aithníodh ina leith sin.
 Ar deireadh, dearbhaím/dearbhaímid nach bhfuil mé/muid ar an eolas faoi aon ábhar nár nochtadh a bhaineann le cur chun feidhme an Chúlchiste a d’fhéadfadh dochar a dhéanamh do chlú an Chúlchiste.
 Teimpléad le haghaidh na tuairime iniúchóireachta a ghabhfaidh leis an iarratas
 Le haghaidh an Choimisiúin Eorpaigh, Ard Stiúrthóireacht an Bheartais Réigiúnaigh agus Uirbigh
 1. RÉAMHRÁ
 Tá iniúchadh déanta agamsa, a bhfuil m'ainm leis seo thíos, thar ceann [ainm an chomhlachta iniúchóireachta neamhspleách]
 (i)
 ar na heilimintí a bhaineann leis na cuntais san iarratas le haghaidh na tréimhse tagartha,
 (ii)
 ar dhlíthiúlacht agus rialtacht an chaiteachais ar iarradh aisíocaíocht ar an gCoimisiún ina leith, agus
 (iii)
 ar fheidhmiú an chórais bhainistithe agus rialaithe, agus tá fíorú déanta agam ar an dearbhú bainistithe, chun tuairim iniúchóireachta a eisiúint.
 2. FREAGRACHTAÍ AN CHOMHLACHTA ATÁ FREAGRACH AS BAINISTIÚ NA RANNÍOCAÍOCHTA AIRGEADAIS AS AN gCÚLCHISTE
 Sainaithnítear [ainm an chomhlachta], mar an comhlacht atá freagrach as dea-fheidhmiú an chórais bhainistithe agus rialaithe a áirithiú i ndáil leis na feidhmeanna agus na cúraimí dá bhforáiltear in Airteagal 13.
 Ina theannta sin, tá [ainm an chomhlachta] freagrach as iomláine, cruinneas agus fírinneacht an iarratais a áirithiú agus a dhearbhú.
 Thairis sin, is é an t‐údarás bainistíochta atá freagrach as a dheimhniú go bhfuil an caiteachas a iontráladh san iarratas dlíthiúil agus rialta agus go gcomhlíonann sé an dlí is infheidhme.
 3. FREAGRACHTAÍ AN CHOMHLACHTA INIÚCHÓIREACHTA NEAMHSPLEÁCH
 De réir mar a bhunaítear le hAirteagal 63 den Rialachán Airgeadais, is é an fhreagracht atá ormsa tuairim a chur in iúl go neamhspleách maidir le hiomláine, cruinneas agus fírinneacht na n‐eilimintí a bhaineann leis na cuntais san iarratas, maidir le dlíthiúlacht agus rialtacht an chaiteachais ar iarradh aisíocaíocht ar an gCoimisiún ina leith, agus maidir le dea-fheidhmiú an chórais bhainistithe agus rialaithe a cuireadh i bhfeidhm.
 Tá freagracht orm freisin ráiteas a chur san áireamh sa tuairim maidir le cé acu a chaitheann nó nach gcaitheann an obair iniúchóireachta a rinneadh amhras ar na dearbhuithe a rinneadh sa dearbhú bainistithe.
 Rinneadh na hiniúchtaí i ndáil leis an gCúlchiste i gcomhréir le caighdeáin iniúchóireachta a bhfuil glacadh leo go hidirnáisiúnta. Ceanglaítear faoi na caighdeáin sin go gcomhlíonfaidh an t‐údarás iniúchóireachta ceanglais eitice agus go ndéanfaidh sé an obair iniúchóireachta a phleanáil agus a dhéanamh chun dearbhú réasúnta a fháil chun críoch na tuairime iniúchóireachta.
 Is é atá i gceist le hiniúchadh nósanna imeachta a dhéanamh chun fianaise leordhóthanach iomchuí a fháil chun tacú leis an tuairim a leagtar amach thíos. Bíonn na nósanna imeachta a dhéantar ag brath ar bhreithiúnas gairmiúil an iniúchóra, lena n‐áirítear measúnú ar an riosca neamh-chomhlíonadh ábhartha, bíodh sin i ngeall ar chalaois nó earráid. Is iad na nósanna imeachta a rinneadh na cinn a chreidim a bheith iomchuí sna cúinsí agus tá siad i gcomhréir le ceanglais an Rialacháin Airgeadais.
 Creidim go bhfuil fianaise an iniúchta a bailíodh leordhóthanach iomchuí le bonn a thabhairt do mo thuairim, [[i gcás ina bhfuil aon teorainn ar an raon ann:] seachas i gcás ina luaitear sin i bpointe 4 ‘Teorainn ar an raon’].
 Tá tuairisciú ar an achoimre ar thorthaí na n‐iniúchtaí i ndáil leis an gCúlchiste sa tuarascáil iniata i gcomhréir le pointe (b) d’Airteagal 63(5) den Rialachán Airgeadais.
 4. TEORAINN AR AN RAON
 Ceann amháin díobh seo a leanas
 Ní raibh aon teorainn ar raon an iniúchta.
 Nó
 Bhí raon an iniúchta teoranta ag na fachtóirí seo a leanas:
 (a) ...
 (b) ...
 (c) ....
 [Cuir aon teorainn ar raon an iniúchta in iúl, mar shampla aon doiciméadacht tacaíochta a bheith ar lár, cásanna a bhfuil imeachtaí dlí ar siúl ina leith, agus tabhair meastachán faoi ‘Tuairim choinníollach’ thíos, ar na méideanna den chaiteachas agus den ranníocaíocht as an gCúlchiste a ndéantar difear dó agus tionchar na teorann ar an raon ar an tuairim iniúchóireachta. Tabharfar tuilleadh mínithe ar an ábhar seo sa tuarascáil, de réir mar is iomchuí.]
 5. TUAIRIM
 Ceann amháin díobh seo a leanas (Tuairim neamhchoinníollach)
 I mo thuairim, agus bunaithe ar an obair iniúchóireachta a rinneadh:
 (i)
 tugann na heilimintí a bhaineann leis na cuntais san iarratas seasamh fíor agus cothrom;
 (ii)
 tá an caiteachas atá san áireamh san iarratas dleathach agus rialta,
 (iii)
 tá an córas bainistithe agus rialaithe ag feidhmiú i gceart.
 Ní chaitheann an obair iniúchóireachta a rinneadh amhras ar na dearbhuithe a rinneadh sa dearbhú bainistithe.
 Nó (Tuairim choinníollach)
 I mo thuairim, agus bunaithe ar an obair iniúchóireachta a rinneadh,
 1) Na heilimintí a bhaineann leis na cuntais san iarratas
 - tugann na heilimintí a bhaineann leis na cuntais san iarratas seasamh fíor agus cothrom [i gcás ina bhfuil feidhm ag an gcoinníoll maidir leis an iarratas, cuirtear an téacs seo a leanas isteach:] ach amháin maidir leis na gnéithe ábhartha seo a leanas:.......
 2) Dlíthiúlacht agus rialtacht an chaiteachais atá san áireamh san iarratas
 - tá an caiteachas atá san áireamh san iarratas dleathach agus rialta [i gcás ina bhfuil feidhm ag an gcoinníoll maidir leis an iarratas, cuirtear an téacs seo a leanas isteach:] ach amháin maidir leis na gnéithe seo a leanas: ....
 Tá tionchar an choinníll teoranta [nó suntasach] agus freagraíonn sé do ... (méid in EUR den mhéid iomlán caiteachais)
 3) An córas bainistithe agus rialaithe atá i bhfeidhm amhail dáta na tuairime iniúchóireachta seo
 - tá an córas bainistithe agus rialaithe a cuireadh i bhfeidhm ag feidhmiú i gceart [i gcás ina bhfuil feidhm ag an gcoinníoll maidir leis an gcóras bainistithe agus rialaithe, cuirtear an téacs seo a leanas isteach:] ach amháin maidir leis na gnéithe seo a leanas: ....
 Tá tionchar an choinníll teoranta [nó suntasach] agus freagraíonn sé do ... (méid in EUR den mhéid iomlán caiteachais)
 Caitheann/ní chaitheann [scrios de réir mar is iomchuí] an obair iniúchóireachta a rinneadh amhras ar na dearbhuithe a rinneadh sa dearbhú bainistithe.
 [I gcás ina gcaitheann an obair iniúchóireachta a rinneadh amhras ar na dearbhuithe a rinneadh sa dearbhú bainistithe, nochtfaidh an t‐údarás iniúchóireachta san alt seo na gnéithe a bhí mar bhunús le teacht ar an gconclúid sin.]
 Nó (Tuairim neamhfhabhrach)
 I mo thuairim, agus bunaithe ar an obair iniúchóireachta a rinneadh:
 (i) tugann/ní thugann [scrios de réir mar is iomchuí] na heilimintí a bhaineann leis na cuntais san iarratas seasamh fíor agus cothrom; agus/nó
 (ii) is/ ní [scrios de réir mar is iomchuí] caiteachas dlíthiúil rialta é an caiteachas san iarratas ar iarradh aisíocaíocht ón gCoimisiún ina leith; agus/nó
 (iii) d’fheidhmigh/níor fheidhmigh [scrios de réir mar is iomchuí] mar is ceart an córas bainistithe agus rialaithe a cuireadh i bhfeidhm.
 Tá an tuairim neamhfhabhrach seo bunaithe ar na gnéithe seo a leanas:
 - i ndáil le hábhair ábhartha a bhaineann leis an iarratas: [sonraigh]
 agus/ nó [scrios de réir mar is iomchuí]
 - i ndáil le hábhair ábhartha a bhaineann le dlíthiúlacht agus rialtacht an chaiteachais san iarratas ar iarradh aisíocaíocht ón gCoimisiún ina leith: [sonraigh] agus/nó [scrios de réir mar is iomchuí]
 - i ndáil le hábhair ábhartha a bhaineann le feidhmiú an chórais bhainistithe agus rialaithe: [sonraigh]
 Caitheann an obair iniúchóireachta a rinneadh amhras ar na dearbhuithe a rinneadh sa dearbhú bainistithe, maidir leis na gnéithe seo a leanas:
 [Féadfaidh an t‐údarás iniúchóireachta béim ar ábhar a chur san áireamh freisin, béim nach n‐imreoidh tionchar ar a thuairim, mar a bhunaítear leis na caighdeáin iniúchóireachta a bhfuil glacadh leo go hidirnáisiúnta. Is féidir séanadh tuairime a thabhairt i gcásanna eisceachtúla.]
 Dáta: Síniú:
 IARSCRÍBHINN III
 Teimpléad don tuairisc ar an gcóras bainistithe agus rialaithe
 1. GINEARÁLTA
 1.1. Faisnéis arna cur isteach ag:
 – Ballstát:
 – Ainm agus seoladh ríomhphoist an phríomhphointe teagmhála (an comhlacht atá freagrach as an tuairisc):
 1.2. Leis an bhfaisnéis arna soláthar tugtar tuairisc ar an staid maidir leis na nithe seo a leanas: (ll/mm/bbbb)
 1.3. Struchtúr an chórais (faisnéis ghinearálta agus sreabhchairt a léiríonn an gaol eagraíochtúil idir na comhlachtaí a bhfuil baint acu leis an gcóras bainistithe agus rialaithe)
 a) Comhlacht atá freagrach as bainistiú an Chúlchiste (ainm, seoladh agus pointe teagmhála sa chomhlacht):
 b) An comhlacht iniúchóireachta neamhspleách (ainm, seoladh agus pointí teagmhála sa chomhlacht):
 c) Sonraigh conas a áirítear urramú phrionsabal na deighilte feidhmeanna idir na comhlachtaí.
 2. AN COMHLACHT ATÁ FREAGRACH AS BAINISTIÚ AN CHÚLCHISTE
 2.1. An comhlacht agus a phríomhfheidhmeanna
 a) Stádas an chomhlachta a bhainistíonn an Cúlchiste (comhlacht náisiúnta nó réigiúnach) agus an chomhlachta ar cuid de é.
 b) Creat chun a áirithiú go ndéanfar beart cuí maidir le bainistiú riosca nuair is gá sin, agus go háirithe i gcás athruithe móra ar an gcóras bainistithe agus rialaithe.
 2.2. Tuairisc ar an eagraíocht agus ar na nósanna imeachta a bhaineann le feidhmeanna agus cúraimí an chomhlachta a bhainistíonn an Cúlchiste
 a) Tuairisc ar na feidhmeanna, agus na cúraimí arna ndéanamh ag an gcomhlacht a bhainistíonn an Cúlchiste.
 b) Tuairisc ar an gcaoi a n‐eagraítear an obair agus ar na nósanna imeachta a chuirfear i bhfeidhm go háirithe agus fíoruithe á ndéanamh (fíoruithe riaracháin agus fíoruithe ar an láthair) agus chun a áirithiú go mbeidh rian soiléir iniúchóireachta ann maidir leis na doiciméid uile a bhaineann leis an gcaiteachas.
 c) Eolas táscach faoi na hacmhainní beartaithe a leithdháilfear i ndáil le feidhmeanna difriúla an chomhlachta a bhainistíonn an Cúlchiste (faisnéis maidir le seachfhoinsiú ar bith atá beartaithe agus a raon feidhme san áireamh, i gcás inarb iomchuí).
 3. COMHLACHT INIÚCHÓIREACHTA NEAMHSPLEÁCH
 Stádas agus tuairisc ar an eagraíocht agus ar na nósanna imeachta a bhaineann le feidhmeanna an chomhlachta iniúchóireachta neamhspleách
 a) Stádas an chomhlachta neamhspleách (comhlacht náisiúnta nó réigiúnach) agus an chomhlachta ar cuid de é, i gcás inarb ábhartha.
 b) Tuairisc ar na feidhmeanna agus na cúraimí arna ndéanamh ag an gcomhlacht iniúchóireachta neamhspleách
 c) Tuairisc ar an gcaoi a n‐eagraítear an obair (sreafaí oibre, próisis, rannóga inmheánacha), na nósanna imeachta atá i bhfeidhm agus cá huair a bhíonn feidhm leo, conas a dhéantar maoirseacht orthu sin, eolas táscach faoi na hacmhainní beartaithe a leithdháilfear i ndáil leis na cúraimí iniúchóireachta éagsúla.
 4. AN CÓRAS LEICTREONACH
 Tuairisc ar an gcóras leictreonach nó ar na córais leictreonacha a chuimsíonn sreabhchairt (córas ar líonra comónta nó lárnach nó córas díláraithe le naisc idir na córais) le haghaidh na nithe seo a leanas:
 a)
 Sonraí a thaifeadadh agus a stóráil, i bhfoirm leictreonach, faoi gach beart arna mhaoiniú as an gCúlchiste, lena n‐áirítear:
 –ainm an fhaighteora agus méid na ranníocaíochta airgeadais as an gCúlchiste;
 –ainm an chonraitheora agus an fhochonraitheora, i gcás inarb údarás conarthach an faighteoir i gcomhréir leis an bhforáil Aontais nó náisiúnta maidir le soláthar poiblí agus luach an chonartha;
 –céadainm, sloinne agus dáta breithe an úinéara thairbhiúil, mar a shainmhínítear in Airteagal 3(6) de Threoir (AE) 2015/849 ó Pharlaimint na hEorpa agus ón gComhairle
 1
 , an fhaighteora, an chonraitheora nó an fhochonraitheora dá dtagraítear sa chéad fhleasc agus dara fleasc den phointe sin;
 –nuair is iomchuí, sonraí faoi rannpháirtithe aonair.
 (b)
 A áirithiú go ndéantar taifid chuntasaíochta do gach beart arna mhaoiniú as an gCúlchiste a thaifeadadh agus a stóráil, agus go dtacaíonn na taifid sin leis na sonraí is gá chun an t‐iarratas ar ranníocaíocht a ullmhú.
 (c)
 Taifid chuntasaíochta a choinneáil ar bun maidir le caiteachas a thabhaítear agus a íoctar.
 (d)
 Sonraigh cibé an bhfuil na córais ag feidhmiú go héifeachtach nó nach bhfuil agus an féidir leo na sonraí a thaifeadadh go hiontaofa ar an dáta a leagtar amach i bpointe 1.2.
 (e)
 Tuairisc a dhéanamh ar na nósanna imeachta chun slándáil, sláine agus rúndacht na gcóras leictreonach a áirithiú.
 (1)
 Treoir (AE) 2015/849 ó Pharlaimint na hEorpa agus ón gComhairle an 20 Bealtaine 2015 maidir le cosc a chur le húsáid an chórais airgeadais le haghaidh sciúradh airgid nó mhaoiniú na sceimhlitheoireachta (IO L 141, 5.6.2015, lch. 73).